Ambulatorinių priemonių, gerinančių tuberkuliozės gydymo prieinamumą pacientams, įgyvendinimas

Klaipėdos rajono savivaldybės Gargždų pirminės sveikatos priežiūros centras

Tuberkuliozė ir jos plitimas vis dar išlieka labai rimta problema. Klaipėdos rajone kasmet užregistruojama 15 naujų tuberkuliozės atvejų, o sergančių daugeliui vaistų atsparia tuberkuliozės forma 100 000 gyventojų rodiklis jau keletą metų yra aukštesnis nei Lietuvos. Vykdant projektą bus įgyvendinamos priemonės, gerinančios ambulatorinių sveikatos priežiūros paslaugų prieinamumą tuberkulioze sergantiems asmenims – ligonių gydymas stebint medicinos personalui ir socialinė parama pacientams, kurie nuosekliai gydosi – maisto talonai. Projekto veiklose dalyvaus tuberkulioze sergantys asmenys, kurie tęs tuberkuliozės gydymo kursą ambulatorines asmens sveikatos priežiūros paslaugas teikiančioje asmens sveikatos priežiūros įstaigoje iki visiško pasveikimo. Taip bus siekiama sumažinti sergamumą ir mirtingumą savivaldybėje bei išvengti vaistams atsparių tuberkuliozės mikrobakterijų plitimo ir atsiradimo.


Palėvenės buvusio dominikonų vienuolyno ansamblio restauravimas ir pritaikymas šiuolaikinės visuomenės socialiniams ir ekonominiams poreikiams

Kupiškio rajono savivaldybės administracija

Projekto metu numatyta atlikti Palėvenės dominikonų vienuolyno statinių ansamblio svirne (toliau – Svirnas) tvarkomuosius paveldosaugos darbus ir tvarkomuosius statybos darbus, įrengti pastato funkcionavimui būtinus inžinerinius tinklus, įsigyti elektroninį lankytojų skaitytuvą.Svirno pastate bus įrengtos ekspozicinės, erdvės, erdvės skirtos įvairiems renginiams. Įgyvendinus projektą Svirne bus vykdomi edukaciniai užsiėmimai, rengiami poezijos, bardų dainų vakarai, muzikos festivaliai, kapelų ir teatrų šventės, ekspoziciniai renginiai. Atnaujintame Svirne bus teikiamos patrauklios, naujos, įvairiapusiškos, visuomenei prieinamos kultūros paslaugos, kurios skatins Kupiškio rajono ir visos Lietuvos gyventojų susidomėjimą kultūros paveldu, tikimasi pritraukti papildomus lankytojų srautus, padidinti Kupiškio rajono turistinį patrauklumas.

Kasmet per 30 dienų praėjus kiekvieniems metams po projekto finansavimo pabaigos


Sakralinio kultūros paveldo objekto pritaikymas turizmo ir visuomenės reikmėms

Palangos miesto savivaldybės administracija

Švč. Mergelės Marijos Ėmimo į dangų bažnyčia dėl prastos vidaus patalpų būklės neoptimaliai užtikrina kultūrinius ir su jais susijusius poreikius, riboja galimybes vystyti naujas paslaugas, prisidedančias prie turizmo sektoriaus augimo.  Siekiant išsaugoti unikalų ir istorinę vertę turintį interjerą ir sudaryti prielaidas lankytojų srautų didinimui, Švč. Mergelės Marijos Ėmimo į dangų bažnyčioje bus restauruoti vitražai, atnaujintos lauko ir vidaus durys, šoninės įėjimo durys pritaikytos žmonėms su fizine negalia, suremontuoti bažnyčios laiptai į bokštą, bokšto apžvalgos aikštelėje įrengti žiūronai. Suremontavus laiptus ir įrengus apžvalgos aikštelę Palangos miesto svečiams bus sudarytos galimybės pažinti Palangą ir supančią aplinką iš paukščio skrydžio. Taip pat įgyvendinus projektą bažnyčioje bus organizuojama daugiau koncertų, meninių ekspozicijų, paskaitų bei konferencijų, susijusių su kultūros paveldu, architektūra, istorija ar religija.


Elektrėnų savivaldybėje veikia gana platus socialines paslaugas teikiančių įstaigų tinklas, tačiau trūksta paslaugų, kurios būtų orientuotos yra ne į socialinės rizikos šeimas ir būtų prieinamos mieste bei kaimiškose vietovėse gyvenančioms šeimoms. Didžioji dalis paslaugų, kurias teikia savivaldybės įstaigos bei nevyriausybinės organizacijos – socialinės paslaugos, tačiau trūksta paslaugų šeimoms, kurios stiprintų, palaikytų ir įgalintų šeimą savarankiškai spręsti kasdienines problemas. Problematikai spręsti, Elektrėnų savivaldybės administracija kartu su partneriais, planuoja įgyvendinti projektą „Elektrėnų savivaldybės bendruomeniniai šeimos namai“. Partneriai atrinkti viešai skelbus konkursą Elektrėnų savivaldybės interneto svetainėje. Projekto partneriai dirbs vadovaudamiesi partnerystės ir projekto įgyvendinimo sutartimis.Projekto tikslas – sudaryti palankias sąlygas Elektrėnų savivaldybės šeimoms gauti kompleksiškai teikiamas paslaugas, užtikrinti jų prieinamumą, siekiant įgalinti šeimą spręsti krizes ir vykdyti įsipareigojimus. Projekto uždavinys – suteikti kompleksiškai teikiamas paslaugas Elektrėnų savivaldybės šeimoms. Veiklos:1. Kompleksiškai teikiamų paslaugų Elektrėnų savivaldybės šeimoms organizavimas, koordinavimas ir konsultavimas.2. Kompleksinių paslaugų Elektrėnų savivaldybės šeimoms teikimas:2.1. psichosocialinė pagalba;2.2. šeimos įgūdžių ugdymo ir sociokultūrinės paslaugos2.3. mediacijos paslaugos;2.4. pozityvios tėvystės mokymai.2.5. vaikų priežiūros paslaugos2.6. asmeninio asistento paslauga.Projekto veiklų vykdytojai: Partneris Nr. 1 – Elektrėnų socialinių paslaugų centras ir Partneris Nr. 2 – Lietuvos samariečių bendrijos Vilniaus skyrius. Bendruomeninių šeimos namų funkcijas atliks Elektrėnų socialinių paslaugų centras. Paslaugas šeimoms teiks Lietuvos samariečių bendrijos Vilniaus skyrius. Projekto tikslinė grupė – šeima (tėvai, vaikai, seneliai, globėjai ir kt.).


Universiteto MTEP produktų komercinimo plėtra ir antreprenerystės vystymas

Projekto tikslas – didinti  Kauno technologijos universiteto (Universiteto) MTEP produktų komercinimo mastą Lietuvos ir užsienio rinkoseĮgyvendinant projekto veiklas bus siekiama efektyviai ir kokybiškai pristatyti didžiausią potencialą turinčius Universiteto vystomus MTEP produktus, pasitelkiant ekspertines konsultacijas, tinkamą reprezentacijos paruošimą ir aktyviai įsitraukiant į tarptautinių organizacijų tinklų veiklas ir taip pat atrandant naujas komercializavimui rinkas.Projekto metu bus siekiama efektyvaus ir kokybiško MTEP produktų komercializavimo proceso optimizavimo ir užtikrinimo, taikant kokybės vadybos sistemų reikalavimus. Pasitelkiant papildomas paslaugas bus siekiama kokybiškai paruošti MTEP produktą rinkai ir tinkamai jį pristatyti tarptautinėse parodose, o kartu didinant Universiteto mokslinio potencialo žinomumą tarptautiniu mastu.Sėkmingas projekto veiklų įgyvendinimas prisidės prie ryšio tarp aukštojo mokslo, mokslinių tyrimų ir technologijų ir verslo stiprinimo, prie inovacijų ekosistemos gyvybingumo užtikrinimo bei investicijų į MTEP padidėjimo, siekiant priartėti prie bendro stipriausių pasaulio ekonomikų skiriamos 2.4 % BVP  dalies inovacijų vystymui.


Neries krantinių modernizavimas, sukuriant inovatyvias erdves kūrybai, sąlygas aktyviam poilsiui, sveikatingumo renginiams Šiaurinėje teritorijoje

Vilniaus miesto savivaldybės administracija

Vilniaus miesto Šiaurinėje tikslinėje teritorijoje jaučiamas rekreacinių ir aktyvaus poilsio viešųjų erdvių trūkumas. Neries krantinė dėl netinkamos (nepritaikytos), nusidėvėjusios ir nepakankamos infrastruktūra, traukos taškų ir lankytojų srautų trūkumo, gyventojų poilsiui bei verslo kūrimuisi ir plėtrai nėra patraukli. Todėl inicijuojamas projektas, kurio tikslas – prisidėti prie palankių sąlygų verslo aplinkos plėtrai ir kūrimuisi bei bendruomenės veikloms ir iniciatyvoms vykdyti, skatinant gyventojų užimtumo didėjimą Vilniaus miesto tikslinėje teritorijoje. Šiam tikslui numatoma modernizuoti dešine Neries krantinę, sukuriant traukos taškus prie Neries ir bazinę infrastruktūrą (įskaitant prisijungimo prie inžinerinių tinklų įvadus), sudarant sąlygas verslo kūrimui ir plėtrai bei gyventojų užimtumui didėti, pagerinant bendrą teritorijos vaizdą, pritaikant teritoriją rekreacijai, bendruomeninėms veikloms ir pagerinant jos pasiekiamumą. Projekto metu bus demontuota dalis betoninių plokščių, įrengti takai, terasos, šlaitai, apšvietimas, lietaus nuotekos, mažoji architektūra, suformuoti želdynai, atnaujinta aktyvaus laisvalaikio zona, įrengtos vietos sezoninėms lauko kavinėms ir prisijungimo prie inžinerinių tinklų įvadai. Dėl modernizuotos krantinės visokeriopą naudą gaus visos projekto tikslinės grupės: gyventojams bus sukurta erdvė rekreacijai ir bendruomeninei veiklai, verslui dėl įrengtos infrastruktūros ir padidėjusio žmonių srauto, bus sudarytos sąlygos verslo kūrimui ir plėtrai, naujų darbo vietų kūrimui.


VšĮ Jonavos politechnikos mokyklos profesinio mokymo(si) infrastruktūros plėtra

Projektu siekiama užtikrinti aukštą profesinio mokymo paslaugų kokybę pagal architektūros ir statybos, inžinerijos ir inžinerinių profesijų, paslaugų asmenims švietimo sričių profesinio mokymo programas. Siekdama šio tikslo Jonavos politechnikos mokykla projekto įgyvendinimo metu įsigys mokymo įrangą aukščiau minėtoms profesinio mokymo programoms vykdyti. Mokykla tikisi, kad įgyvendinus projektą padidės asmenų profesinio mokymo(si) kokybė, išaugs jų įsidarbinamumo pagal įgytą profesiją procentas, kas sudarys prielaidas augti įmonių konkurencingumui Lietuvoje.


Vaikų dienos centrų tinklo plėtra Lazdijų rajono savivaldybėje

Lazdijų rajono savivaldybės administracija

Lazdijų rajono savivaldybėje siekiant mažinti socialinę atskirtį ir padidinti nuolatinių vaikų dienos centrų lankytojų skaičių, numatoma vaikų dienos centrų tinklo plėtra. Projekto tikslas - sukurti palankias sąlygas, reikalingas veiksmingam ir tvariam perėjimui nuo institucinės globos prie bendruomenėje teikiamų paslaugų. Projekto įgyvendinimo metu bus plečiami Veisiejų seniūnijos bendruomenės komiteto ir VšĮ Lazdijų socialinių paslaugų centro vaikų dienos centrai, atliekant patalpų remontą naujose erdvėse bei įsigyjant naujos įrangos ir baldų. Tikimasi, kad išplėtus vaikų dienos centrų veiklą bus įgyvendintos šeimos problemų sprendimo prevencinės priemonės, kurios sudarytų galimybes vaikui augti savo šeimoje, bus išvystytos bendruomenėje teikiamos vaikų socialinės priežiūros ir ugdymo paslaugos, padidės nuolatinių lankytojų skaičius centruose.


Kokybiškų karjeros paslaugų teikimas realioje ir virtualioje aplinkoje

Lietuvos mokinių neformaliojo švietimo centras

Siekiant išspręsti vis didėjančią darbo jėgos pasiūlos ir paklausos disproporcijos problemą ir racionaliai panaudoti žmogiškuosius išteklius, būtina užtikrinti ateinančių kartų gebėjimus, atitinkančius darbo rinkos ir visuomenės poreikius – nuo mažens ugdyti asmenis, gebančius sąmoningai planuoti savo karjerą: galinčius adekvačiai įvertinti savo asmenines savybes, gebėjimus ir apsispręsti dėl profesijos pasirinkimo bei jaustis atsakingiems už savo ateitį. Šis projektas padės užtikrinti karjeros paslaugų patrauklumą ir prieinamumą visiems mokiniams nuo ankstyvojo mokyklinio amžiaus; sudarys galimybę karjeros paslaugas gauti socialinę atskirtį patiriantiems mokiniams; mažins karjeros ugdymo paslaugų prieinamumo skirtumus tarp kaimo ir miesto vietovėse besimokančių vaikų; didins karjeros ugdymo paslaugų patrauklumą pasitelkiant sukurtą inovatyvią karjeros paslaugų realioje ir virtualioje aplinkoje sistemą.


Klaipėdos technologijų mokymo centro  sektorinio  praktinio mokymo centro plėtra

Projekto tikslas – gerinti Klaipėdos technologijų mokymo centro tekstilės produkcijos gamybos sektorinio praktinio mokymo centro infrastruktūrą, sukuriant šiuolaikinius standartus atitinkančias, saugias ir patrauklias mokymo(si) bei gyvenimo bendrabutyje sąlygas besimokantiesiems.Projektu siekiama gerinti besimokančių profesinį pasirengimą  papildant  sektorinį mokymo centrą  trūkstama  praktinio mokymo  įranga  ir sukurti tinkamesnes ir patogesnes laikino apgyvendinimo sąlygas mokiniams atliekant bendrabučio Baltijos pr. 20, Klaipėda inžinerinių sistemų remontą.Įgyvendinus projektą, bus užtikrintas aukštesnės kokybės technologijų profesinio mokymo paslaugų teikimas ir jų prieinamumas, o tai sudarys prielaidas augti technologijų mokymų centro konkurencingumui, Klaipėdos apskrities profesinio mokymo kokybei ir apskrities ekonomikai.


Darbingų bedarbių ir ekonomiškai neaktyvių asmenų (re)integracija į darbo rinką

Projekto tikslas: pagerinti darbingų bedarbių ir neaktyvių asmenų  įsidarbinimo galimybes Prienų mieste, įgyvendinant neformaliojo švietimo iniciatyvas jų užimtumui didinti.       Projekto tikslui pasiekti bus vykdoma tokios veiklos:- Darbingų bedarbių ir neaktyvių asmenų konsultavimas,   informavimas ir tarpininkavimas, siekiant įtraukti juos į darbo rinką, neformalųjį švietimą, praktinę darbinę veiklą. Konsultuos įdarbinti kvalifikuoti specialistai, turintys ilgalaikių bedarbių konsultavimo patirties.Per 2-6 mėnesius  vyks konsultavimo ciklas 1-ajai tikslinei grupei (6 asm.), per 7-11 mėnesių - 2-ajai tikslinei grupei (kiti 6 asm):1) tikslinės grupės dalyvių  asmeninių, socialinių ir profesinių poreikių vertinimas 2) individualios tikslinės grupės dalyvių konsultacijos, atsižvelgiant į jų asmeninius, socialinius ir profesinius gebėjimus 3) profesinių kompetencijų vertinimas .      --Darbingų bedarbių ir neaktyvių asmenų socialnių įgūdžių atstatymo ir profesinių (darbinių) įgūdžių mokymai  Per 1-ąjį projekto pusmetį vyks mokymai 1-ai tikslinei grupei (6 asm.), per 2-ąjį pusmetį - 2-ajai tikslinei grupei (kiti 6 asm.) - paraleliai su individualiu konsultavimu:1) socialinių įgūdžių atstatymo grupių mokymai (po 21 val mokymų grupei)2) darbinių įgūdžių ugdymo grupių mokymai (po 21 val. mokymų grupei).Mokymus ves kvalifikuoti specialistai (perkama lektoriaus paslauga). Mokymai  ir konsultacijos vyks Prienų bendruomenės patalpose (Statybininkų g. 4, Prienai). Per 1 metus planuojama dirbti su 2 grupėmis. Proefesinių (darbinių) mokymų laikotarpiu organizacijos savanoriai (planuojama – 8) organizuos tikslinės grupės dalyviams praktinius užsiėmimus.Projekto rezultatai:-į projekto veiklas bus įtraukti  12 darbingų bedarbių ir neaktyvių asmenų. Ne mažiau kaip 3 dalyvių padėtis darbo rinkoje pagerės.-į projekto veiklas bus įtraukta 8 savanoriai, iš kurių  ne mažiau 5 po projekto įgyvendinimo savanoriaus pareiškėjo ar kitose NVO.


Viduklės mstl. katilinės modernizavimas keičiant susidėvėjusį katilą nauju

Uždaroji akcinė bendrovė "Raseinių šilumos tinklai"

UAB „Raseinių šilumos tinklai“ (toliau – Įmonė), ieško galimybių modernizuoti įrangą ir efektyviau išnaudoti energetinius resursus, diegti naujausiais technologijas šilumos gamybos efektyvumui didinti ir sąnaudoms bei šilumos kainai mažinti. Įmonė numato esamo 0,8 Gcal (930 kW)  nusidėvėjusio biokuro katilo Viduklės mstl. katilinėje keitimą į tos pačios galios (0,93 MW) biokuro katilą.

Kasmet per 30 dienų nuo kalendorinių metų pabaigos


Naujos galimybės Lietuvos įmonėms plėsti eksporto rinkas dalyvaujant tarptautinėse parodose ir verslo misijose

Projekto tikslas - skatinti labai mažas,mažas ir vidutines įmones kuo daugiau dėmesio skirti naujų užsienio rinkų paieškai ir esamų rinkų plėtrai. Projektas orientuotas į didesnės pridėtinės vertės produktus ir/ar paslaugas kuriančių paslaugų ir gamybos sektoriaus įmonių eksporto potencialo ir konkurencingumo didinimą. Projektas apims lazerių ir fotonikos sektorių, inžinerinį, biotechnologijų bei kitų aukštą pridėtinę vertę kuriančių sektorių įmonių organizavimą dalyvauti tarptautinėse parodose ir verslo misijose.


Europos bendradarbiavimo švietimo ir mokymo srityje strateginėje programoje  “Europa 2020” („ET2020“) nurodoma, kad vienas svarbiausių nacionalinių tikslų – ankstyvojo pasitraukimo iš švietimo sistemos masto mažinimas.   Sprendžiant mokyklos nelankymo problemą, ypač daug dėmesio turėtų būti skiriama mokinių ugdymo(si) tobulinimui, įtraukios aplinkos mokykloje kūrimui,  kiekvieno vaiko individualių gebėjimų išskleidimui, savalaikei ir kokybiškai švietimo pagalbai. Pagrindinis projekto "Įtraukiojo ugdymo galimybių plėtra, I etapas" tikslas - mažinti  ankstyvąjį mokinių pasitraukimą iš mokyklos didinant įtraukiojo ugdymo galimybes. Šio tikslo bus siekiama atliekant ekspertinį švietimo pagalbos teikimo modelio įvertinimą ir teikiant rekolmendacijas jo tobulinimui, įsigyjant, rengiant ir adaptuojant metodikas, skirtas vaiko raidos įvertinimui bei kokybiškos, jo poreikius atitinkančios pagalbos teikimui.


Lietuvos buhalterių ir auditorių asociacija (toliau – LBAA) įsteigta 1990 m. ir šiai dienai vienija 465 narius. Tai yra didžiausia buhalterius, auditorius ir apskaitos bei audito įmones vienijanti asociacija. LBAA misija – teikti visuomenei kokybiškas profesines paslaugas, kelti apskaitos specialistų žinių lygį, skatinti nuolat tobulėti profesinėje srityje ir siekti tapti profesionalais.Siekiant įgyvendinti savo organizacijos užsibrėžtus tikslus ir uždavinius bei patenkinti rinkos poreikius, LBAA įgyvendina projektą „Audito ir apskaitos sektoriaus įmonių darbuotojų specialiųjų kompetencijų ugdymas“, kurio metu bus organizuojami specialieji mokymai ir tokiu būdu keliama partnerių darbuotojų kvalifikacija. Įgyvendinant projektą bus sprendžiama buhalterių nuolatinio tobulėjimo problemą suteikiant galimybę dalyvauti specialiųjų kompetencijų mokymuose. Šis projektas skirtas buhalterių, apskaitos specialistų ir auditorių tikslinei grupei. Projekto metu organizuojami specialieji, konkrečias kompetencijas keliantys mokymai. Mokymai parinkti atlikus LBAA narių apklausą, tad suplanuotos veiklos yra tikslingos, keliančios specialiąsias dirbančių asmenų kompetencijas ir itin reikalingos jau dirbantiems asmenims.


Osteoporozės rizikos laipsnio nustatymo sistemos OSTA-R komercinimas

Projekto metu planuojama paruošti komercinimui individualios rizikos sirgti osteoporoze nustatymo sistemą OSTA-R ankstyviems patologiniams pokyčiams įvertinti.  OSTA-R  sistemoje bus diegiama matematinio modelio (licenzijuoto TRL6 lygio prototipo) IT versija ankstyvosioms su mineralų tankio pokyčiais susijusiomis patologinėmis sisteminėmis organizmo būsenomis įvertinti. Osteoporozės rizikos laipsnio nustatymas pirmiausia aktualus implantologams, kadangi implantavimas, žinant tikslią paciento diagnozę, yra palyginamo sėkmingumo, kaip ir implantuojant sveikam (osteoporoze nesergančiam) pacientui. Pasaulinės implantų rinkos augimo tendencijos (2020 m. statistikos duomenimis, statista.com) yra nuo 72 mlrd. JAV dolerių 2016 m. iki 107 mlrd. JAV dolerių 2023 metais. Šiuo metu siektinas implantacijos sėkmės procentas yra apie 98 procentus (finansiškai išreikšti 2 procentai rinkos 2016 m. kainomis būtų apie 1,4 mlrd. JAV dolerių, 2023 m. kainomis - apie 2,1 mlrd. JAV dolerių),  ir pacientai skatinami perspėti implantologą apie galimus rizikos veiksnius, galinčius įtakoti gydymo plano sudarymą. Pirmuoju tokios rizikos veiksnių įvardijamas mažas kaulinio audinio tankis, o OSTA-R sistema yra skirta ankstyviesiems pokyčiams nustatyti pagal antrą kartą panaudojamus tyrimų duomenis (nedidinant radiologinės apšvitos bei taupant pacientų laiką bei pinigus).

04 Makroregioninio bendradarbiavimo teritorija


Projekto „Kompleksinės paslaugos šeimai Ignalinos rajone“ tikslas –  sudaryti sąlygas Ignalinos rajone   gyvenančioms šeimoms gauti kompleksiškai teikiamas paslaugas,  siekiant įgalinti šeimas įveikti iškilusias krizes bei derinti šeimos ir darbo įsipareigojimus. Ignalinos rajono savivaldybės administracija įgyvendins projektą „Kompleksinės paslaugos šeimai Ignalinos rajone“ kartu su partneriais – Ignalinos rajono socialinių paslaugų centru, asociacija Ilgių bendruomene bei Ignalinos rajono neįgaliųjų draugija. Bendruomeniniuose šeimos namuose, įkurtuose Ignalinos rajono socialinių paslaugų centre, „ vieno langelio“ principu bus sudarytos galimybės  informuoti, konsultuoti  asmenis  apie teikiamas kompleksines paslaugas  šeimai.  Įgyvendinant projektą Ignalinos rajone gyvenančioms šeimoms  bus teikiama psichosocialinė pagalba, vyks pozityvios tėvystės mokymai, bus teikiamos šeimos įgūdžių ugdymo ir sociokultūrinės paslaugos, vaikų priežiūros paslaugos. Planuojama, kad paslaugomis pasinaudos 510 asmenų (šeimų nariai).   Paslaugos bus teikiamos Bendruomeniniuose šeimos namuose, adresu Ligoninės g. 13, Ignalina, Ilgių bendruomenės valdomame pastate Bažnyčios  akl.1, Rimšės mstl., Ignalinos r. , Ignalinos rajono neįgaliųjų draugijoje, adresu Ligoninės g. 13, Ignalina ir vyks išvažiuojamieji renginiai rajono  seniūnijose.


Skaudvilės miesto infrastruktūros sutvarkymas

Tauragės rajono savivaldybės administracija

Projekto įgyvendinimo metu planuojama atnaujinti bendruomeninę infrastruktūrą prie Skaudvilės tvenkinio ir jo prieigose, įrengiant kokybišką poilsio, laisvalaikio ir rekreacijos erdvę, kuri bus patraukli ne tik vietos gyventojams, bet ir paslaugų teikėjams. Viešojoje poilsio ir laisvalaikio erdvėje numatoma įrengti krepšiniui-tenisui, mini futbolui skirtas atviras aikšteles, vaikų žaidimų ir riedutininkų aikšteles, lauko treniruoklius, pėsčiųjų takus, automobilių stovėjimo aikštelę, įrengti apšvietimą, lietaus nuotekų tinklus. Tvarkomos teritorijos plote bus sutvarkytos Skaudvilės tvenkinio pakrantės, įrengtas priėjimas prie vandens su liepteliu ir paplūdimio zona, atnaujintos esamos ir įrengtos naujos vejos, iškirsti menkaverčiai krūmai ir medžiai, įrengti mažosios architektūros elementai (suoleliai, šiukšliadėžės ir kt.), rekonstruojama Šlaito g. atkarpa.Tikėtina, kad įgyvendinus projektą, bus pagerinta investicinė ir ekonominė aplinka: sukurta infrastruktūra galės naudotis Skaudvilės miesto gyventojai bei paslaugas teikiantys subjektai. Projekto įtaka miesto gyventojams pasireikš per naudojimąsi sukurta kokybiška viešąja infrastruktūra ir platesnėmis poilsio, viešųjų paslaugų galimybėmis. Kompleksiškai sutvarkius numatytos teritorijos viešąją infrastruktūrą ir jos prieigas, bus stiprinamas esamas traukos centras, atitinkantis vietos bendruomenės (tikslinių grupių) poreikius ir gebantis pritraukti papildomas privačias investicijas įvairių paslaugų teikimui, tuo pačiu didinant vietos ekonominį patrauklumą.


Gero valdymo principų diegimas viešajame sektoriuje

Labdaros ir paramos fondas "Nevyriausybinių organizacijų informacijos ir paramos centras"

Nevyriausybinių organizacijų informacijos ir paramos centras, nuo pat 1995 metų įsikūrimo pradžios vykdo savo misiją stiprinti ir konsoliduoti NVO sektoriaus pajėgumus dalyvaujant viešosios politikos formavimo ir įgyvendinimo procesuose, įgalinant piliečius dalyvauti sprendimų priėmimo procesuose taip užtikrinant demokratijos ir pilietinės visuomenės plėtrą šalyje.

Projekto ilgalaikis tikslas – stiprinti NVO sektoriaus konsolidavimo procesus bei jų dalyvavimą sprendimų priėmimo procesuose, užtikrinant tinkamą NVO plėtros įstatymo bei ilgalaikių Lietuvos strategijų (pvz. Lietuvos strategija 2030; Nacionalinė pažangos programa 2014-2020; Viešojo valdymo tobulinimo programa 2012-2020 ir kt.) įgyvendinimą.

Uždaviniai:
• Stiprinti Nacionalinės NVO koalicijos narių veiklą, skatinant NVO partnerystę, bendradarbiavimą,  tarpusavio komunikaciją, užtikrinant NVO veiklos skaidrumą bei atskaitomybę visuomenei;
• Plėtoti savivaldybių ir NVO bendradarbiavimą, stiprinant savivaldybių NVO tarybų veiklą ir skatinant savivaldybes gerinti viešųjų paslaugų teikimo procesus, įtraukiant NVO į dalyvavimą viešajame valdyme;
• Stebėti ir tobulinti NVO sektoriaus teisinę aplinką, vykdant valstybės institucijų sprendimų priėmimo procesų stebėseną ir poveikio vertinimą bei teikti siūlymus jų tobulinimui;

Šiuo projektu bus siekiama plėtoti bendradarbiavimą tarp įvairių nacionalinių ir skėtinių NVO, diegiant gero valdymo principus, stiprinant 2014 metais sukurtos Nacionalinės NVO koalicijos veiklą, siekiant NVO sektoriaus konsolidacijos ir glaudaus bendradarbiavimo tiek tarpusavyje, tiek ir su valstybės institucijomis, siekiant padidinti NVO dalyvavimo viešajame valdyme aktyvumą ir kokybę. Projekto metu bus užtikrintas NVO dalyvavimas viešojo valdymo sprendimų priėmimo ir įgyvendinimo procesuose ir pasiūlymų teikimas valstybės ir/ar savivaldybių institucijoms.


Naujosios Akmenės lopšelio-darželio "Atžalynas" patalpų modernizavimas

Akmenės rajono savivaldybės administracija

Projektu siekiama gerinti Akmenės rajono ikimokyklinio ir priešmokyklinio ugdymo įstaigų infrastruktūros modernizavimą ir ugdymo proceso kokybę. Šiam tikslui buvo pasirinktas Naujosios Akmenės lopšelis-darželis "Atžalynas" (unikalus Nr. 3297-3000-1013), esantis adresu Respublikos g. 4, Naujojoje Akmenėje. Šiame pastate esančių vaikų grupių struktūra neatitinka šiuolaikinės ikimokyklinio ir priešmokyklinio ugdymo įstaigos poreikių. Lopšelyje-darželyje "Atžalynas" bus atnaujinta viena 4 - 6 metų amžiaus vaikų grupė ir naujai įsteigta 2-3 metų amžiaus vaikų grupė. Abiejose grupėse bus ardomos esamos pertvaros, kad grupių erdvės taptų vientisos. Jos bus padalijamos į miego, žaidimų, ugdymosi, ramybės bei virtuvėlės erdves. Patalpų erdvės bus paskirstomos taip, kad centriniame tūryje vyks įvairios vaikų veiklos, o tūrio viduje bus įrengiamos prausyklos, tualetai, išorėje - integruojamos vaikų drabužių spintelės, transformuojami virtuvės baldai, kreidiniais dažais dažomos sienos, vaikams, turintiems specialiųjų poreikių, bus įrengtas liftas. Lopšelis-darželis bus aprūpintas vaikų kūrybiškumą ir savireguliaciją skatinančiomis priemonėmis.


Projektu "Komunalinių atliekų naudojimo energijai gauti pajėgumų sukūrimas Vilniaus mieste" numatoma sukurti po apdorojimo likusių, perdirbti netinkamų ir energetinę vertę turinčių komunalinių atliekų naudojimo energijai gauti pajėgumus Vilniaus miesto savivaldybėje, įrengiant didelio efektyvumo kogeneracinę jėgainę, kurios pajėgumai siektų 160.000 tonų sudegintų atliekų per metus. Vilniaus komunalinių atliekų deginimo su energijos atgavimu įrenginys buvo planuojamas atsižvelgiant į nacionalinius ir ES strateginius tikslus, atliekų susidarymo ir tvarkymo prognozes bei ES Žiedinės ekonomikos gaires. Pagrindinė projekto veikla  – komunalinių atliekų didelio efektyvumo deginimo (naudojimo energijai gauti) įrenginio įdiegimas ir statyba. Vilniaus komunalinių atliekų deginimo įrenginys užtikrins Valstybinio atliekų tvarkymo plano 2 priedo „Valstybinio atliekų tvarkymo 2014–2020 metų plano įgyvendinimo priemonių planas“ 2.2.1 papunktyje nurodytą priemonę "Įrengti komunalinių atliekų naudojimo energijai gauti pajėgumus Vilniaus ir (ar) Kauno miestuose" ir už jos įgyvendinimą atsakingą vykdytoją - UAB Vilniaus kogeneracinė jėgainė. Projekto dėka bus sukurta vis dar trūkstama techninė atliekų tvarkymo sistemos grandis Vilniaus ir Utenos regionuose, t.y. bus įrengta infrastruktūra šiuose regionuose veikiančiuose komunalinių atliekų apdorojimo įrenginiuose susidarančioms tinkamoms deginti atliekoms panaudoti (energijai gauti). Atliekų deginimo įrenginys galės pagaminti apie 413 GWh/m šilumos energijos ir apie 158 GWh/m elektros energijos.  Projektas atitinka Veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 5.2 investicinio prioriteto 5.2.1 konkretų uždavinį „Sumažinti sąvartynuose šalinamų komunalinių atliekų kiekį“, kadangi tinkamas deginimui atliekas panaudojant energijai gauti Vilniaus atliekų deginimo įrenginyje mažės sąvartynuose šalinamų atliekų kiekis.


Kompleksinių paslaugų šeimai plėtra Varėnos rajono savivaldybėje

Varėnos rajono savivaldybės administracija

Projekto tikslas- plėtoti paslaugas šeimai Varėnos rajono savivaldybėje ir padidinti bendruomenėje teikiamų paslaugų prieinamumą ir kokybę. Varėnos socialinių paslaugų centre įsikurs VO „Ištieskime ranką vaikui“ specialistai, kurie įsteigtuose Bendruomeniniuos šeimos namuose, užtikrins „vieno langelio“ principą, organizuos ir koordinuos paslaugų šeimai teikimą, identifikuos pagalbos reikalingas šeimas, individualiai konsultuos asmenis ir teiks informaciją telefonu apie rajone teikiamas paslaugas ir vykdomas programas, bendradarbiaus su projekto partneriais, nukreips asmenis į tikslines grupes ir į individualias specialisto konsultacijas, organizuos informacines iniciatyvas ir vykdys šias projekte numatytas veiklas, kurių metu 126 asmenų tėvystės įgūdžių grupėje mokysis, stiprins savo tėvystės gebėjimus ir sieks vaikams padėti atskleisti savo galimybes, 13 asmenų tobulins/įgys pasirengimo gimdymui ir kūdikio priežiūros įgūdžių, individualios ir grupines psichologo konsultacijos  bus suteiktos 461 asmeniui, 69 panašių socialinių problemų (patiriančių socialinę atskirtį, vaikų su vystymosi, raidos, elgesio ir emocijų sutrikimais integracijos problemas, ankstyvą tėvystę, smurtą šeimoje ar  priklausomybes nuo žalingų įpročių ir kt.) turinčių asmenų, mokysis jas spręsti užsiėmimų ir stovyklos metu, mediacijos paslaugos bus suteiktos 45 asmenims, kurie taikiai negali susitarti dėl vaiko gyvenamosios vietos nustatymo,  išlaikymo priteisimo  ir pan. Veiklose dalyvaujančioms šeimoms, auginančioms vaikus  nuo 3 metų iki mokyklinio amžiaus, užsiėmimų metu bus teikiama vaikų priežiūros paslauga (planuojama 6 vaikųai). Asmeninio asistento paslaugos bus suteiktos 10 unikalių asmenų - darbingo amžiaus asmenų su fizine ar kompleksine negalia.  Per projekto įgyvendinimo laikotarpį bus siekiama suteikti kokybiškas paslaugas 620 asmenų.


Kompetencijomis grįstas žmogiškųjų išteklių valdymas vidaus tarnyboje

Lietuvos Respublikos vidaus reikalų ministerija

Projektu siekiama įdiegti kompetencijomis grįstą žmogiškųjų išteklių valdymą vidaus tarnybos sistemoje: sukurti centralizuotą pareigūnų rengimo ir kvalifikacijos tobulinimo sistemą, integruojančią profesinį mokymą ir aukštąjį mokslą, patobulinti vidaus tarnybos sistemos pareigūnų atrankos, bendrojo fizinio pasirengimo ir psichologinio tinkamumo einamoms pareigoms užtikrinimo sistemas.Projekto metu bus įvertintos galimos centralizuotos pareigūnų rengimo ir kvalifikacijos tobulinimo sistemos sukūrimo alternatyvos, įvertinti kaštai, materialinių ir žmogiškųjų išteklių poreikis, parengti pasiūlymai ir alternatyvos dėl centralizuotos pareigūnų rengimo ir kvalifikacijos tobulinimo sistemos modelio. Atsižvelgus į pasirinktą centralizuotos pareigūnų rengimo ir kvalifikacijos tobulinimo sistemos modelį, bus atliekami veiksmai pasirinktam modeliui įgyvendinti: rengiami studijų programų aprašai, parengiami ketinamų vykdyti taikomųjų mokslinių tyrimų ir eksperimentinės plėtros aprašymai, parengiamos studijų programos pareigūnams rengti.Projekto metu taip pat bus sukurta ir (ar) įsigyta asmens kognityvinių gebėjimų įvertinimo metodika. Ši psichologinio įvertinimo metodika padės užkirsti kelią psichologiškai netinkamų kandidatų patekimui į vidaus tarnybos sistemą ir gerinti pareigūnų darbo kokybę, gerinti patenkančių į vidaus tarnybą asmenų atrankų efektyvumą, užtikrinti psichologinio vertinimo instrumentams keliamus tarptautinius ir inovatyvius reikalavimus dėl legalumo, standartizacijos, adaptacijos ir validumo. Ši metodika padės įvertinti pažintinės veiklos struktūrą ir nustatyti galimus psichikos ir elgesio sutrikimus.Projekto metu taip pat bus sukurta ir įdiegta patobulinta pareigūnų bendrojo fizinio pasirengimo reikalavimų ir atitikties šiems reikalavimams tikrinimo sistema, kurią naudos visos vidaus tarnybos sistemos statutinės įstaigos.


„Savivaldybes jungiančios turizmo informacinės infrastruktūros plėtra Šiaulių regione“

Šiaulių miesto savivaldybės administracija

Šiaulių regiono mišrios prigimties turizmo objektų įvairovė didina ir turistų srautus, ir gaunamas pajamas, tačiau silpnai išplėtota turizmo infrastruktūra, mažai įrengtos informacinės infrastruktūros, kuri leistų apjungti regiono turizmo objektus į bendrus maršrutus ir trasas. Šiaulių regione nėra pakankamai nuorodų į lankytinus objektus, todėl jie sunkiai randami, nepatrauklūs lankytojams, trūksta informacinės infrastruktūros, informacinių ženklų ir stendų. Siekiant vystyti turizmo ženklinimo infrastruktūrą ir užtikrinti turistų bei lankytojų informuotumą apie Šiaulių regiono turizmo maršrutuose ir turizmo trasose esančias lankytinas vietas, įgyvendinant projektą bus įrengta informacinė turizmo objektų infrastruktūra, kuri padės Lietuvos ir užsienio turistams lengviau orientuotis turizmo trasose ir maršrutuose, suteiks daugiau informacijos apie patrauklias lankytinas vietas ir objektus.


Preparatų, skirtų augalų apsaugos produktų nunešimui pavėjui mažinti, tyrimai ir naujos formuliacijos vystymas

Skatinti visų tipų įmonių mokslo ir studijų institucijose sukurtų mokslinių tyrimų ir eksperimentinės plėtros (toliau – MTEP) rezultatų pagrindu kuriamų inovatyvių produktų plėtojimą visuose etapuose nuo idėjos iki bandomosios gamybos (įskaitant MTEP veiklų, turinčių komercinį potencialą, vykdymą, idėjų plėtotę, mokslinius ir inžinerinius tyrimus, eksperimentinę plėtrą, prototipų kūrimą, testavimą ir naujų produktų bandomąją gamybą); stiprinti mokslininkų ir kitų tyrėjų gebėjimus įsijungti į Europos mokslinių tyrimų erdvę, remiant į rinką ateityje orientuotus tarptautinio lygio taikomuosius mokslo–verslo projektus. Projekto metu bus sukurtas ir vystomas naujas augalų apsaugos produktų nunešimo pavėjui mažinimo preparatas ir moksliniais tyrimais įvertintas jo efektyvumas.


Kauno laisvosios ekonominės zonos rinkodaros veiklų įgyvendinimas

Kauno rajono savivaldybės administracija

Teikiamas projektas skirtas prisidėti prie šios pagrindinės problemos sprendimo – Kauno LEZ negali pritraukti tiesioginių užsienio investicijų MTEPI veiklų vykdymui sumanios specializacijos srityse dėl dalies inžinerinės infrastruktūros nebuvimo. Teikiamas projektas papildys investiciniuose projektuose: „Lietaus nuotekų tinklų įrengimas Kauno LEZ“ ir „Inžinerinių tinklų ir susisiekimo komunikacijų įrengimas Kauno LEZ“ numatytas vykdyti veiklas, papildant jas rinkodaros veiklomis.Teikiamo projekto tikslas - tiesioginių užsienio investicijų sumanios specializacijos srityse pritraukimas į Kauno LEZ teritoriją.Projekto įgyvendinimo metu numatoma įgyvendinti šias rinkodaros veiklas:• Internetinė rinkodara.• Informaciniai leidiniai.• Informacija užsienio leidiniuose ir Internete.• Tikslinė rinkodara užsienyje.Planuojama, kad projektas padės atkreipti užsienio investuotojų, vykdančių MTEP veiklas sumanios specializacijos srityse, dėmesį į jiems sudarytas sąlygas Lietuvoje ir prisidės prie tiesioginių užsienio investicijų pritraukimo.


Dviejų lygių sankirtų su geležinkeliu Marijampolės miesto Gedimino ir Aušros gatvėse rekonstrukcija

Projekto tikslui pasiekti numatyta sudaryti sąlygas nepertraukiamam automobilių ir traukinių eismo judėjimui, eismo saugos ir gyventojų saugumo didinimui.Įgyvendinant projektą bus panaikinti esami vieno lygio automobilių kelio susikirtimai su geležinkelio keliu Gedimino ir Aušros gatvėse, bus įrengiami tuneliai po geležinkeliu ir jų prieigos.Tikimasi, kad įgyvendinus projektą bus atlikta dviejų lygių sankirtų su geležinkeliu ir jų prieigų Marijampolės miesto Gedimino ir Aušros gatvėse rekonstrukcija – panaikinti du vieno lygio automobilių kelių susikirtimai su geležinkeliu ir iš esmės pagerinta pėsčiųjų ir automobilių eismo sauga ir saugumas.


Paslaugų ir asmenų aptarnavimo kokybės gerinimas Elektrėnų savivaldybėje

Pagrindinė problema, kuriai spręsti  skirtas šis projektas, yra nepakankamai kokybiškas klientų aptarnavimas  teikiant paslaugos socialinėje srityje ir seniūnijose. Tikimasi, kad įgyvendinant projektą bus padidintas visuomenės pasitenkinimas Elektrėnų savivaldybės administracijos ir Elektrėnų socialinių paslaugų centro teikiamomis administracinėmis ir viešosiomis paslaugomis bei asmenų aptarnavimu.Projekto metu planuojama įgyventinti šias veiklas :1. Elektrėnų savivaldybės administracijos ir Elektrėnų socialinių paslaugų centro veiklos organizavimo procedūrų, susijusių su paslaugų teikimu ir (ar) asmenų aptarnavimu, kūrimas, tobulinimas ir diegimas. 2. Darbuotojų kompetencijų, reikalingų gerinti paslaugų ir (ar) asmenų aptarnavimo kokybę, stiprinimas. Įgyvendinant numatytas veiklas projekto metu bus atliekami šie veiksmai:- parengtos rekomendacijos dėl klientų aptarnavimo proceso tobulinimo ir optimizavimo socialinių paslaugų teikimo srityje;- parengtos rekomendacijos dėl klientų aptarnavimo proceso tobulinimo ir optimizavimo Elektrėnų socialinių paslaugų centre;- parengtos rekomendacijos dėl nutolusių padalinių (seniūnijų) prašymų pateikimo proceso tobulinimo;- suorganizuoti mokymai klientų aptarnavimo temomis;- vizitas į II Europos, NVS ir Artimųjų rytų ir  vidurio rytų šalių grupės šalį  kurio metu bus dalijamasi gerąja patirtimi.Įgyvendinus veiklas tikimasi, kad Elektrėnų socialinių paslaugų centre, Elektrėnų savivaldybės adminsitracijoje ir seniūnijose bus pagerinta teikiamų paslaugų kokybė ir klientų aptarnavimo procesas. Siekiant įvertinti projekto rezultatus, bus atliktas pakartotinis vartotojų patenkinimo teikiamomis paslaugomis tyrimas, kurio rezultatai atspindės įvykusius pokyčius Elektrėnų savivaldybėje.


Pietryčių Lietuvos turizmo maršrutas

Šalčininkų rajono savivaldybės administracija

Inicijuojamu projektu siekiama įrengti turizmo ženklinimo infrastruktūrą ir užtikrinti turistų bei lankytojų informuotumą apie turizmo maršrutuose esančias lankytinas vietas. Įgyvendinus projektą bus įrengti ženklinimo infrastruktūros objektai - kelio ženklai ir informaciniai stendai. Kuriant bendrus turizmo maršrutus su kitomis savivaldybėmis, siekiama prisidėti prie visiems prieinamo turizmo skatinimo – numatoma įrengti ir neįgaliesiems skirtas turizmo ženklinimo infrastruktūros priemones. Įrengta infrastruktūra padės Lietuvos ir užsienio turistams lengviau orientuotis turizmo maršrutuose, suteiks daugiau informacijos apie patrauklias lankytinas vietas ir objektus Šalčininkų, Vilniaus ir Švenčionių rajonuose.


Paviršinių (lietaus) nuotekų infrastruktūros plėtra, rekonstrukcija ir inventorizacija Jonavos mieste

Uždaroji akcinė bendrovė "Jonavos vandenys"

Šiuo metu situacija Jonavos mieste neatitinka paviršinių nuotekų tvarkymo reglamento nuostatų, kadangi miesto paviršinės (lietaus) nuotekos (baseinų viršijančių 10 ha plotą), be valymo išleistuvais yra išleidžiamos į paviršinius vandens telkinius (pagal reglamentą turi būti valomos paviršinių (lietaus) nuotekų valymo įrenginiuose. Dalis pavienių lietaus surinkimo tinklų įrengta daugiau nei prieš 30 metų.  Dėl mechaninių vamzdynų pažeidimų (vamzdžių įlūžimų, įtrūkimų, blogų sandūrų, korozijos) vamzdynai užsikemša, vyksta gruntinio vandens ir nuotekų filtracija, eksfiltracija. Tinklai yra prastos būklės ir nefunkcionuojantys, todėl reikalinga jų rekonstrukcija. Projekto įgyvendinimo metu planuojama:-sujungti baseinus Nr.5, 6 ir 9 (paklojant naujų tinklų) ir pastatyti vienerius naujus lietaus nuotekų valymo įrenginius;-sujungti baseinus Nr. 1, 2 ir 12 (paklojant naujų tinklų) ir įrengti lietaus nuotekų valymo įrenginius baseinams Nr.1, 2 ir 12;-įrengti lietaus nuotekų valymo įrenginius baseinui Nr. 8;-rekonstruoti lietaus nuotekų tinklus Chemikų g., A. Kulviečio g. ir Vasario 16-osios g. (baseinas Nr. 4)-sujungti Nr. 3 ir 4 (paklojant naujų tinklų);-inventorizuoti esamas paviršinių nuotekų tvarkymo sistemasĮgyvendinus šį projektą bus sprendžiama problema - sumažinti užtvindymo riziką bei aplinkos taršą dėl paviršinių nuotekų infrastruktūros nebuvimo ar netinkamumo Jonavos mieste. Projekto įgyvendinimas suteiks galimybę 292,12 ha lietaus nuotėkio plote Jonavoje,  iš kurio surenkamas paviršinis vanduo tvarkymui,  įrengti ir rekonstruoti paviršinių nuotekų tvarkymo infrastruktūrą. Plotas apskaičiuotas vadovaujantis „Jonavos miesto paviršinių  (lietaus) nuotekų sistemų sutvarkymas“ projektinių pasiūlymų 7 psl.  esančios 1 lentelės „Paviršinių nuotekų baseinų didžiausi debitai ir pralaidumas paskutiniame ruože- išleistuvas“ duomenimis.


Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra

Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos

Projektu siekiama įveiklinti globos centrus visose savivaldybėse, padidinti jų teikiamų paslaugų prieinamumą ir kokybę bei užtikrinti efektyvų Mobiliosios komandos darbą visose savivaldybėse. Projekto tikslinės grupės: globos centrų darbuotojai, mobiliųjų komandų darbuotojai. Projekto laikotarpiu numatoma visų savivaldybių globos centruose sukurti papildomas specialistų darbo vietas – psichologų, globos koordinatorių ir socialinių darbuotojų bei įrengti jiems darbo vietas, parengti vaikams, globėjams, (rūpintojams) skirtų ir jų individualius poreikius atitinkančių naujų formų paslaugų metodinį pagrindą – metodinę programą, darbo įrankį, kuriuo vadovaujantis globos centro darbuotojai galėtų teikti kokybiškas ir užsienio gerąja patirtimi pagrįstas, šalies gyventojams pritaikytas socialines paslaugas, tobulinti globos centruose dirbančiųjų kompetenciją, apmokant darbuotojus reikalingų žinių ir įgūdžių, teikiant socialines paslaugas globos centrų klientams. . Numatomi ne tik suplanuoti mokymai, tačiau ir mokymai, atsižvelgiant į veiklos stebėsenos ir kokybės kontrolės rezultatus, supervizijos. Projekto metu bus įgyvendinamas tarpinstitucinio, tarpžinybinio bendradarbiavimo priemonės – apskritojo stalo diskusijos visose regionuose bei nacionalinio lygmens suvažiavimai, bus vykdoma globos centrų veiklos kokybės stebėsena ir vertinimas. Projekte numatoma Mobiliųjų komandų darbuotojų įdarbinimas bei darbui reikalingų priemonių suteikimas, Mobiliųjų komandų narių kompetencijos tobulinimas – mokymai ir supervizijos bei Mobiliosios komandos veiklos kokybės stebėsena ir vertinimas.


Atrask save

Užimtumo tarnyba prie Lietuvos Respublikos socialinės apsaugos ir darbo ministerijos

Projektas „Atrask save“ bus įgyvendinamas visoje šalyje, t.y. Projekto veiklos bus vykdomos visų savivaldybių teritorijose. Projektą Užimtumo tarnyba vykdys kartu su partneriais: JRD ir JRD direktoriaus 2015 m. kovo 18 d. įsakymu Nr. 2V-47-(1.4) „Dėl Jaunimo garantijų iniciatyvos įgyvendinimo partnerių atrankos nuostatų patvirtinimo“ patvirtinta tvarka atrinktais 57 Partneriais (sąrašas viešai skelbiamas www.jrd.lt).  Projekto metu bus įgyvendinamos ankstyvos intervencijos ir aktyvumo skatinimo priemonės, numatytos Jaunimo garantijų iniciatyvos įgyvendinimo plane, patvirtintame Lietuvos Respublikos socialinės apsaugos ir darbo ministro 2013 m. gruodžio 16 d. įsakymu Nr. A1-692 „Dėl Dėl Jaunimo garantijų iniciatyvos įgyvendinimo plano patvirtinimo“ bei užtikrinančios pirminės intervencijos paslaugų teikimą tiek neaktyviam, tiek registruotam Užimtumo tarnyboje jaunimui, atsižvelgiant į individualius jaunų žmonių poreikius ir taikant įvairias darbo su jaunimu formas, neformaliojo ugdymo metodus, skatinančius motyvaciją dirbti/mokytis, didinančius pasitikėjimą savimi ir atsakomybę, leidžiančius labiau pažinti save, atskleidžiant savo stipriąsias ir silpnąsias puses. Projekto tikslinė grupė – 15–29 m. jaunimas, kuris nedirba, nesimoko, nedalyvauja mokymuose (7523 – neregistruoti Užimtumo tarnyboje 15–29 m. asmenys, 23.635 – registruoti Užimtumo tarnyboje 16–29 m. bedarbiai). Neaktyviam jaunimui bus teikiamos socialinės, pedagoginės, psichologinės ir motyvavimo paslaugos jaunimo ir su jaunimu dirbančiose organizacijose – Projekto Partneriuose. Projekto dalyviams bus sudarytos sąlygos dalyvauti savanoriškoje veikloje ar jaunimo motyvaciją integruotis į darbo rinką ir/ar švietimo sistemą skatinančiose veiklose, kurios padės įgyti asmeninių, socialinių, profesinių kompetencijų, pasirengti sugrįžti į švietimo sistemą ar integruotis į darbo rinką.  Motyvuotiems bedarbiams bus suteiktos galimybės integruotis į darbo rinką, suteikiant trūkstamus gebėjimus ir kompetencijas.


Trys kartos. Trys istorijos. Trys galimybės.

Projekto tikslas - skatinti gyventojus domėtis ES struktūrinių fondų investicijomis, jų daromais pokyčiais bei rezultatais ir teikiama nauda šaliai, regionui, piliečiui. Norint, kad visuomenė pozityviai priimtų ES struktūrinių fondų investicijų rezultatus, yra labai aktualu patraukliai ir informatyviai pateikti informaciją bei ES fondų teikiamą naudą kiekvienam Lietuvos piliečiui, sudaryti galimybę atrasti šiame procese kiekvieno asmens vietą.  Viena iš patrauklių informacijos perteikimo formų yra ta, kai žmogus suvokia, kad jis yra to proceso dalis ir kaip jį konkrečiai paliečia ES investicijų rezultatas. Šiam tikslui pasiekti bus kuriamas trumpametražinis meninis-švietėjiškas filmas, kurio siužeto linija jungia tris kartas. Filmas bus demonstruojamas trijų savivaldybių kino salėse, po filmo peržiūros vyks diskusija apie ES struktūrinių fondų situaciją Lietuvoje, jų įtaką valstybės ir piliečio kontekste, taip pat organizuojama viktorina. Informacinės kampanijos metu planuojami parengti bei ištransliuoti televizijos ir radijo reportažai bei organizuojami vizitai savivaldybėse, kurių metu platinamas sukurtas filmas.


Projektą „Užimtumo tarnybos veiklos efektyvumo tobulinimas, inovatyvių paslaugų kūrimas“ įgyvendins Užimtumo tarnyba. Projekto tikslas – Užimtumo tarnybos veiklos tobulinimas ugdant darbuotojų specialiuosius gebėjimus, kuriant paslaugų kokybę gerinančias priemones, orientuojantis į teikiamų paslaugų kokybę ir rezultatus. Numatoma įgyvendinti šiuos projekto uždavinius:Stiprinti darbuotojų specialiuosius gebėjimus, tiesiogiai susijusius su funkcijų vykdymu;Vykdyti Užimtumo tarnybos veiklos, paslaugų kokybės gerinimą, naujų paslaugų kūrimą;Užtikrinti EURES veiklos tęstinumą ir paslaugų kokybės tobulinimą.Projekto tikslinė grupė – Užimtumo tarnybos,  įskaitant jos skyrių, vykdančių klientų aptarnavimo funkcijas, darbuotojai.


Fondų fondas "Verslumo skatinimo fondas 2014–2020, finansuojamas iš Europos socialinio fondo"

UŽDAROJI AKCINĖ BENDROVĖ "INVESTICIJŲ IR VERSLO GARANTIJOS"

Fondų fondo „Verslumo skatinimas 2014–2020, finansuojamas iš Europos socialinio fondo“ tikslas – padidinti darbo paklausą skatinant gyventojų, ypač susiduriančių su sunkumais darbo rinkoje, verslumą. Įgyvendinant šį fondų fondą bus sukurta finansinė priemonė pradedantiesiems verslą, skirta labai mažų, mažų įmonių bei fizinių asmenų, užsiimančių verslu ir veikiančių ne ilgiau nei vienerius metus finansavimui, suteikiant jiems iki 25 tūkstančių eurų paskolas ir konsultacijas. Įgyvendinus minėtą finansinę priemonę, planuojama paremti 1000 SVV subjektų (iš jų su sunkumais darbo rinkoje susiduriantys asmenys ir įmonės (verslai) – 440), sukurti 1800 naujų darbo vietų (iš jų su sunkumais darbo rinkoje susiduriančių asmenų naujai įsteigtose įmonėse (versluose) – 810).


Respublikinio priklausomybės ligų centro infrastruktūros atnaujinimas ir pritaikymas priklausomybės ligų paslaugų teikimui

Respublikinis priklausomybės ligų centras

Šiuo metu Lietuvoje yra nepakankamai prieinamos, nepakankamai kokybiškos ir efektyvios priklausomybės ligų profilaktikos, diagnostikos ir gydymo paslaugos. Netinkama ir nepritaikyta bei tikslinių grupių poreikių neatitinkanti Respublikinio priklausomybių ligų centro (toliau - RPLC) infrastruktūra yra viena iš šios problemos priežasčių. Siekiant prisidėti prie priklausomybės ligų gydymo sąlygų Lietuvoje gerinimo, projekte keliamas tikslas - pagerinti RPLC teikiamų paslaugų kokybę ir jų prieinamumą pritaikant turimą infrastruktūrą priklausomybės ligų profilaktikos, diagnostikos ir gydymo paslaugų teikimui. Projekto tikslinė grupė yra asmenys, žalingai vartojantys alkoholį, narkotines medžiagas ar tabaką, priklausomi nuo azartinių lošimų bei jų šeimos nariai, taip pat RPLC padalinių darbuotojai, administracija. Pagrindiniai tikslinių grupių poreikiai yra susiję su priklausomybės ligų profilaktikos, diagnostikos ir gydymo paslaugų kokybės gerėjimu, prieinamumo didėjimu, trūkstamų paslaugų, siekiant užtikrinti kompleksinį priklausomybės ligų gydymą, realizavimu; didesnio pacientų skaičiaus aptarnavimu; darbuotojų darbo sąlygų gerėjimu. Projekto metu planuojama atnaujinti RPLC administracijos ir Vilniaus filialo pastatą, esantį Gerosios Vilties g. 3 bei Šlaito g. 14, Vilniuje, dalį Kauno filialo pasatų, esančių Giedraičių g. 8, Kaune, pagerinti negalią turinčių asmenų patekimą į patalpas, taip pat įsigyti naują įrangą bei baldus.


Lietuvos Respublikos energetikos ministerija – veiksmų programos administravimas

Veiksmų programos administravimo projektas skirtas užtikrinti efektyvų ES struktūrinių fondų lėšų administravimą. Šiuo projektu numatoma finansuoti su Lietuvos Respublikos energetikos ministerijai pavestų ES struktūrinių fondų lėšų administravimo funkcijų vykdymu susijusias išlaidas, numatytas Techninės paramos administravimo taisyklėse, patvirtintose Lietuvos Respublikos finansų ministro 2014 m. spalio 28 d. įsakymu Nr. 1K-337 „Dėl Techninės paramos administravimo taisyklių patvirtinimo“.


Aukštos skiriamosios gebos meteorologinių sąlygų skaičiavimo sistemos įsigijimas ir įdiegimas

Lietuvos hidrometeorologijos tarnyba prie Aplinkos ministerijos

Projekto tikslas – stiprinti orų prognozavimo ir modeliavimo pajėgumus. Projekto tikslui pasiekti numatomas šis uždavinys – tobulinti skaitmeninį orų modeliavimą. Projektas atitinka Veiksmų programos 5.1.1. konkretų uždavinį – sumažinti dėl klimato kaitos atsirandančius nuostolius, Meteorologinių, hidrologinių, klimato stebėjimų ir prognozavimo sistemos vystymo 2015–2020 metų veiksmų plano, patvirtinto Lietuvos Respublikos aplinkos ministro 2015 m. rugpjūčio 6 d. įsakymu Nr. D1-586 „Dėl Meteorologinių, hidrologinių, klimato stebėjimų ir prognozavimo sistemos vystymo 2015–2020 metų veiksmų plano patvirtinimo“, 8.3.1 papunktį. Projektu siekiama užtikrinti tikslesnių orų prognozių sudarymą. Investicijų projekte identifikuota pagrindinė problema – nepakankamos galimybės užtikrinti tolimesnį aukštos skiriamosios gebos atmosferos modelių informacijos teikimą, būtina išspręsti trūkstamų kompiuterinių resursų ir eksploatuojamos įrangos patikimumo keliamas problemas. Tarnybos naudojama globalių atmosferos cirkuliacijos modelių informacija yra nepakankama kokybiškam orų prognozavimui. Dėl to kyla grėsmė netinkamam ne tik pavojingų reiškinių prognozavimui, bet ir bendrai Tarnybos naudojamų aukštos skiriamosios gebos atmosferos modelių prognozės kokybei. Investicijų projekte nustatyta, kad efektyviausia – modernios įrangos įsigijimo ir įdiegimo investicinė alternatyva. Įgyvendinant projektą numatoma vykdyti veiklą – aukštos skiriamosios gebos meteorologinių sąlygų skaičiavimo sistemos įsigijimas bei susijusios infrastruktūros pritaikymas. Vykdant veiklą numatoma įsigyti specializuotą HARMONIE (Hirlam Alladin Regional/Mesoscale Operational NWP In Europe) ir HIRLAM (High Resolution Limited Area Model) modeliams optimizuotą aukštos skiriamosios gebos meteorologinių sąlygų skaičiavimo sistemą.


Miško balsas

Projektu pareiškėjas turi tikslą sukurti naują televizinių laidų ciklą (12 laidų), pavadinimu „Miško balsas“. Televizijos laidų ciklas bus skirtas Lietuvos miškų išsaugojimui ir miškų įtakos klimato kaitos švelninimo kontekste akcentavimui, nes tik tvarus miškų ūkis yra sprendimas siekiant sumažinti poveikį klimato kaitai. Daug dėmesio bus skiriama taršos mažinimui ir vienos svarbiausių gyvybės grandinių – miškų gyvūnijos bei augmenijos išsaugojimui. Televizijos laida sieksime atverti miškų lankytojams akis, papasakoti apie seniausius Lietuvos miškus - sengires, apie nacionalinius parkus, apie miškų gyvūnus ir miškų augmeniją, apie miškų bites ir perinčius paukščius. Papasakosime apie gražiausius miškų ežerus ir juos valančius narus. Laidose Pristatysime žmones, kurie kiekvieną dieną keliauja į mišką, juo rūpinasi, daro tai, kas svarbiausia. Pristatysime tvariausias iniciatyvas siekiančias išsaugoti mūsų miškus.


Tauragės miesto gatvių rekonstrukcija (Žemaitės, Smėlynų g. ir Smėlynų skg.)

Tauragės miesto Žemaitės ir Smėlynų gatvių bei Smėlynų skersgatvio rekonstrukcijos investicijų projektas inicijuotas vadovaujantis Tauragės regiono integruotos teritorijų vystymo programa. Šioje Programoje išskiriamas 1 tikslas „Padidinti užimtumą per patrauklumo darbui ir investicijoms gerinimą, darbo vietų pasiekiamumo ir darbo jėgos mobilumo didinimą“, kurį numatoma pasiekti sprendžiant tikslinių teritorijų (tame tarpe ir Tauragės miesto) socialines, ekonomines, demografines, aplinkos būklės, klimato kaitos problemas. Sprendžiant problemą, galima sumažinti neigiamas grėsmes, pagerinant darbo vietų pasiekiamumą kompleksiškai sprendžiant infrastruktūros nusidėvėjimo ir saugos problemas.Tauragės miesto Žemaitės ir Smėlynų gatvių bei Smėlynų skersgatvio dangų stovis yra nepatenkinamas – dangos yra senos, duobėtos, vietomis asfalto visai nėra. Smėlynų gatvėje ir skersgatvyje šaligatviai nėra įrengti, o dalyje Žemaitės g. įrengti šaligatviai yra blogos būklės. Pagrindinė problema, kuriai spręsti inicijuotas šis projektas, yra ta, kad Žemaitės ir Smėlynų gatvių bei Smėlynų skersgatvio techniniai parametrai yra labai prasti, o eismo saugumo priemonės yra nusidėvėjusios ir nepakankamos.


Kuršėnų m. Lauryno Ivinskio aikštės sutvarkymas ir pritaikymas bendruomeniniams ir verslo poreikiams

Šiaulių rajono savivaldybės administracija

Siekiant pagerinti Kuršėnų m. bendruomeninę infrastruktūrą, padidinti gyventojų užimtumą bei prisidėti prie palankių sąlygų verslo kūrimui sudarymo,  numatytas pagrindinės viešosios erdvės – Kuršėnų miesto Lauryno Ivinskio aikštės sutvarkymas. Įgyvendinant projektą bus pakeista nesaugi aikštės ir jos prieigų danga, įrengti laiptai, perkeltas paminklas, sutvarkytas aikštės apželdinimas, įrengti aikštės apšvietimo tinklai, atnaujinta mažoji architektūra, papildant ją naujais elementais, įrengta paviršinio vandens (lietaus) nuvedimo sistema bei fontanas. Tikimasi, kad projekto metu sukurta funkcionali viešoji infrastruktūra taps patrauklesnė Kuršėnų miesto gyventojams bei svečiams, pagerins miesto centrinės viešosios erdvės estetinį vaizdą bei miesto įvaizdį, padidins Kuršėnų miesto investicinį patrauklumą.


SMULKAUS GINTARO RUOŠINIŲ NEPERTRAUKIAMO ŠLIFAVIMO TECHNOLOGIJOS IR ĮRENGINIO KOMERCINIMAS (Labora)

Projektu siekiama pateikti rinkai autonomiškai, be operatoriaus dalyvavimo (išskyrus užpildymą ir gatavos produkcijos iškrovimą) veikiančią gintaro ruošinių šlifavimo technologiją bei visapusiškai išbandytą šlifavimo įrenginio galutinę versiją, ją pristatant potencialiems vartotojams. Esminiai šios šlifavimo technologijos ir įrenginio pranašumai lyginant su rinkoje esančiais analogais: a) didelis našumas (didesnis iki 3-5 kartų); b) procesas vyksta autonomiškai nedalyvaujant operatoriui, kas leidžia naujuosius įrenginius eksploatuoti be nuolatinės aptarnaujančio personalo priežiūros ir tokiu būdu radikaliai taupyti darbo laiko sąnaudas bei su tuo susijusius kaštus; c) universalumas (tinka bet kokios formos ir dydžio ruošiniams); d) šlifuojama sausuoju būdu, kas leidžia atskirai kaupti ne tik nušlifuotus ruošinius, bet ir šlifavimo dulkes. Atskirtos sausos gintaro dulkės neteršia aplinkos ir gali būti parduodamos rinkoje kaip vertinga žaliava. Projekto darbo grupės dalyviai turi daugiametę mokslinių tyrimų vykdymo patirtį, yra daugelio mokslinių publikacijų bei patentų/išradimų autoriai. 2010-2020 metų laikotarpiu šioje srityje nuolat vykdė tyrimus bei sukūrė tokias rankų darbo sąnaudas mažinančias technologijas ir įrenginius, kaip dirbtiniu intelektu valdomi daugialaipsnio gaminių klasifikavimo pagal spalvinius požymius (iki 50 klasių) įrenginiai, didelio našumo autonomiškai veikiantys gaminių rūšiavimo pagal formą ir dydį įrenginiai ir kt. Siūloma šlifavimo technologija ir įrenginiai išsprendžia aktualią, daug darbo laiko reikalaujančią gaminių/ruošinių šlifavimo problemą. Įgyvendinus šį projektą, naujieji šlifavimo įrenginiai papildys autorių jau anksčiau sukurtų ir rinkai pasiūlytų automatinių klasifikavimo pagal spalvinius požymius bei rūšiavimo pagal dydį ir formą įrenginių komplektą ir leis toliau reikšmingai mažinti rankų darbo apimtis gintaro apdirbimo versle, padidinti jo sukuriamą pridėtinę vertę bei konkurencingumą tiek lokaliai, tiek ir globaliu mastu.


Ikimokyklinio ir priešmokyklinio ugdymo prieinamumo didinimas, modernizuojant Tauragės vaikų reabilitacijos centro-mokyklos „Pušelė“ ugdymo aplinką

Remiantis Valstybine švietimo 2013-2022 metų strategija, būtina plėtoti švietimo sistemos alternatyvas kurios būtų prieinamos, patrauklios ir vertingos dabar menkai į mokymąsi įtrauktoms visuomenės grupėms – ikimokyklinio ir priešmokyklinio amžiaus vaikams. Šiuo metu Tauragės vaikų reabilitacijos centro-mokyklos „Pušelė“ erdvės morališkai ir fiziškai nusidėvėjusios, inventorius pasenęs ir nepatrauklus. Erdvės neišnaudojamos vaikų kūrybiškumui, pažinimo džiaugsmui, savęs, kaip asmenybės, atradimui skatinti. Projekto įgyvendinimo metu numatoma atlikti esamų patalpų remontą ir įsigyti patalpoms reikalingus baldus ir įrangą, atsižvelgiant į idėjas, pateiktas darželio erdvių atnaujinimo (modernizavimo) projektiniuose pasiūlymuose adresu: http://www.projektas-aikstele.lt (,,Darželiai“). Tokiu būdu bus sukurtos modernios, kūrybiškumą skatinančios erdvės korpuso vidaus patalpose, ir taip pagerinta ugdymo kokybė šioje mokymo įstaigoje.


UAB ,,LT Technologies" išsamiojo energijos vartojimo audito parengimas

Uždaroji akcinė bendrovė "LT Technologies"

Sėkmingai nuo 1997 m. Vilniaus raj. veikianti UAB "LT Technologies", kurios pagrindinė veikla - metalinių baldų konstrukcijų gamyba bei metalo apdirbimas, daugiau kaip 75 proc. produkcijos eksportuoja į Skandinaviją ir kt. šalis. Kasmet plėsdama savo veiklą, bendrovė ketina įgyvendinti gamybinių procesų auditą, siekdama įvertinti galimybes taupyti gamyboje naudojamos energijos išteklius. Projekto metu numatoma, kad bus nustatytos bendrovės  energijos vartojimo apimtys ir sumažinimo galimybės ir bei numatytos priemonės bendrovės energijos vartojimo efektyvui didinti.


COVID produktai-dezinfekcinių priemonių gamyba

UAB „Lesta“ įgyvendinama projektą siekia įsigyti naują įrangą ir plėsti gamybos apimtis COVID-19 produktų gamybos srityje. Įmonė numato išplėsti higieninei rankų dezinfekcijai asmens sveikatos priežiūros įstaigose, visuomeninės paskirties objektuose ir buityje skirtų dezinfekavimo priemonių gamybą, taip pat pasiūlyti inovatyvų paviršių ir patalpų dezinfekcijai skirtą produktą - Dezifog. Šis dezinfekcinis skystis paviršių ir patalpų dezinfekcijai veikia naudojant rūko generatorių ir maksimaliai užtikrina paviršių ir patalpų dezinfekciją dezinfekanto aerozolio (rūko) forma. Tokiu dezinfekavimo sprendimu pasiekiamas geresnis efektyvumas ir sunaudojamas mažesnis kiekis dezinfekcinės priemonės .


Kaišiadorių miesto Prezidento A.M. Brazausko parko sutvarkymas ir pritaikymas rekreaciniams, poilsio ir sveikatinimo poreikiams

Kaišiadorių rajono savivaldybės administracija

Projekto tikslas – skatinti ekonominę bei socialinę plėtrą Kaišiadorių mieste, sudarant sąlygas gyventojų užimtumo didėjimui. Šiam tikslui pasiekti numatytas Kaišiadorių miesto centrinėje dalyje esančio A.M. Brazausko parko rekonstravimas. Įgyvendinat projektą bus atliekami parko ir jo prieigų rekonstrukcijos darbai, pakeičiant esamas parko dangas naujomis, rekonstruojant inžinerinius tinklus būtinus parko funkcionalumui užtikrinti, naujai įrengiant vaikų žaidimo, sporto, poilsio aikšteles, vaizdo stebėjimo kameras, sveikatai ir poilsiui reikalingus stacionarius įrenginius, apšvietimą, atnaujinant žaliuosius plotus, fontaną, mažąją architektūrą. Tikimasi, kad Projekto metu sukurta funkcionali viešoji infrastruktūra taps patrauklesnė miesto gyventojams bei svečiams, skatins gyventojų užimtumą, pagerins Kaišiadorių miesto įvaizdį, padidins investicinį patrauklumą.


UAB "Avodės" inovatyvių moters higienos priemonių sukūrimas iš natūralių medžiagų

Moterų higienos produktų pasaulinė rinka yra vertinama daugiau nei 20 mlrd. EUR ir tai nestebina, nes šios industrijos vartotojai – pusė pasaulio gyventojų. Nepaisant to, inovacijų šioje srityje stinga, nes rinkoje dominuojantys keletas stambių kompanijų vangiai investuoja į produktų tobulinimą ir naujų produktų kūrimą. Inovacijų stagnacija šioje sirtyje toli gražu nėra sąlygota moterų pasitenkinimo esamomis priemonėmis – net 3 iš 5 moterų yra nepatenkintos esamais produktais rinkoje ir nuolat ieško naujų, labiau atitinkančių jų poreikius sprendimų.
Įsisenėjusios industrijos problemos bei vartotojų nepasitenkinimas skatina naujų Fem-tech įmonių kūrimąsi (2013-2016m investuota daugiau nei 1 mlrd. USD), kurios savo ruožtu ieško technologinių inovacijų padėsiančių spręsti esamas milžiniškos rinkos problemas, tokias kaip pavojingų chemikalų naudojimas moterų higienos priemonėse, toksinio šoko sindromo grėsmės, įvairios infekcijos, naudojimo patogumas bei kasdienės apsaugos užtikrinimas.
UAB „Avodes“ – Fem-tech startuolis įkurtas siekiant išvystyti ir komercializuoti inovatyvų moterų higienos produktą – unikalios konstrukcijos anatomiškai pritaikytą, organišką menstruacinę kempinę, kuri ne tik spręs medicinines problemas susijusias su higieninių priemonių naudojimu, bet ir įgalins moteris jaustis patogiai ir saugiai, išvaduos nuo papildomų, stresą keliančių rūpesčių bei užtikrintų aktyvų gyvenimą papildomas 60 dienų per metus, 40 metų gyvenimo laikotarpiu.


Joniškio „Aušros“ gimnazijos modernizavimas

Joniškio rajono savivaldybės administracija

Tinkama mokyklos mokymosi, sporto ir poilsio erdvių būklė yra svarbus ugdymo sąlygų veiksnys, veikiantis ugdymo kokybę ir didinantis bendrojo ugdymo įstaigų tinklo veiklos efektyvumą. Įgyvendinant projektą Joniškio „Aušros“ gimnazijoje bus modernizuota dalis gimnazijos vidaus patalpų: atliekamas jų remontas, pertvarkant bendras erdves ir patalpas, įsigyta reikalinga įranga bei baldai. Tokiu būdu bus sukurtos modernios, kūrybiškumą skatinančios edukacinės erdvės (kabinetai, klasės, laboratorijos, multifunkcinės erdvės).


Ekskavatoriaus mechatroninės valdymo sistemos kūrimas

Vilniaus Gedimino technikos universitetas

Šio projekto tikslas yra sukurti mechatroninę ekskavatoriaus valdymo sistemą, ją išbandyti praktiškai, ir parengti pirmą komercinio modelio versiją. Projektas siekia: 1. Smarkiai (iki 50 proc.) padidinti darbo našumą statybų sektoriuje, kraštovaizdžio formavime ir kitose ekskavatoriaus įrankių panaudojimo srityse, mažinant laiko sąnaudas sudėtinguose kasimo darbuose, eliminuojant klaidų tikimybę. 2. Leisti ekskavatorių operatoriams turintiems mažai patirties profesionaliai atlikti kasimo/matavimo darbus, taip sprendžiant kvalifikuotos darbo jėgos problemą. 3. Ženkliai (iki 40 proc.) sumažinti naudojamo kuro kiekį ir išmetamus CO2 kiekius atliekant sudėtingus kasimo darbus optimaliu greičiu.4. Tiksliai pakrauti transporto priemones, neviršijant leistino įkrovos.5. Tiksliai valdyti technologinę įrangą, dirbant tik vienam operatoriui.6. Suteikti galimybę valdyti ekskavatorių nuotoliniu būdu.


Paribiai ar centrai? Mitybos adaptacijos strategijos ir Vidurio Azijos kalnų priešistorinių bendruomenių reikšmė maisto globalizacijai

Eurazijoje kultūrinių augalų ir prijaukintų gyvūnų rūšys jau priešistorėje išplito toli nuo žemdirbystės epicentrų, egzistavusių pietvakarių Azijoje ir dabartinės Kinijos teritorijoje. Šie procesai turėjo nepaprastą ekologinę, ekonominę bei socialinę įtaką vietinėms populiacijoms bei aplinkai. Kultūrinių augalų bei gyvūnų išplitimas per Eurazijos žemyną žymi maisto globalizacijos ir globalių kontaktinių tinklų formavimosi pradžią, prasidėjusę 3000 metų anksčiau nei garsusis Šilko kelias. Nors tam  tikrų kultūrinių augalų pasiskirstymas Eurazijos priešistorėje rodo galimą geografinių paribių, tokių kaip dykumos ar kalnai, svarbą ankstyviesiems maisto globalizacijos procesams, mainų ir paplitimo mechanizmai veikiantys juose ar per juos lieka diskusijų objektu. Iki šiol geografinių paribių, kaip filtrų, poveikis augalų ir gyvūnų selekcijai, kurią vykdė vietinės bendruomenės, lieka neaiškus. Šio projekto tikslas nustatyti aukštikalnių įtaką maisto globalizacojos procesams priešistorėje, vadovaujantis centrinio Tian Šanio (Kirgizijoje) bronzos amžiaus bendruomenių pavyzdžiais. Projekto metu bus tiriamos pirmųjų žemdirbių ir gyvulių augintojų adaptacijos strategijos ribinėse centrinio Tian Šanio kalnų zonose, aiškinantis kultūrinių augalų bei gyvūnų kilmę, chronologiją, rūšinę sudėtį, įvertinant kultūrinių augalų bei gyvūnų pasirinkimo kriterijus. Tyrimų medžiaga bus lyginama su žemesnėse vietose (Uzbekistane, Turkmėnijoje, Kazachstane ar Kinijoje) esančių jau tyrinėtų objektų medžiaga, surinkta projekto metu duomenys integruojami į platesnį maisto globalizacijos kontekstą. Tyrimams atlikti atrinkta tarptautinė specialistų ir jaunųjų mokslininkų komanda, naudojamos naujausios empirinių mokslinių tyrimų metodikos iki molekulinio lygmens.Viso 1746


Socialinių paslaugų infrastruktūros plėtra Šalčininkų rajone

Projekto įgyvendinimo metu bus atlikta Vilties g. 10, Čiužiakampio kaime, Šalčininkų raj. pastato kapitalinis remontas, planuojama įkurti 20 vietų savarankiško gyvenimo namus, juose sukuriant savarankiško gyvenimo aplinką, teikiant pagalbą dėl priklausomybės ligų problematikos sprendimo, ugdant vaikų priežiūros socialinius įgūdžius, padedant suteikti tinkamas ir saugias gyvenimo sąlygas, mažinant psichologinio, fizinio, seksualinio smurto galimybės. Įgyvendinus projektą bus įkurtas naujas 20 vietų Čiužiakampio senelių globos namų padalinys - socialinės rizikos asmenims pritaikyti savarankiško gyvenimo namai.


Greitosios medicinos pagalbos ir pacientų transportavimo paslaugų prieinamumo pagerinimas  sveikatos netolygumais pasižyminčiuose Lietuvos rajonuose

Lietuvos Respublikos sveikatos apsaugos ministerija

Projektas skirtas greitosios medicinos pagalbos ir pacientų transportavimo paslaugų efektyvumui ir prieinamumui didinti Sveikatos netolygumų mažinimo Lietuvoje 2014–2023 metų veiksmų plane nustatytose tikslinėse teritorijose. Projekto vykdytojas – Sveikatos apsaugos ministerija – įsigys naujus A, B ir C tipo greitosios medicinos pagalbos automobilius su įranga, kuriuos perduos tikslinėse teritorijose esančioms sveikatos priežiūros įstaigoms. Taip bus sudarytos sąlygos teikti efektyvesnes ir savalaikes, kokybiškas greitosios medicinos pagalbos paslaugas tikslinių teritorijų gyventojams traumų ir kitų išorinių priežasčių, galvos smegenų kraujotakos bei kraujotakos sistemos ligų atvejais.


Socialinių paslaugų infrastruktūros tinklo sukūrimas ir plėtra asmenims, turintiems proto ir (arba) psichikos negalią Tauragės regione

Tauragės regione trūksta bendruomeninių apgyvendinimo ir užimtumo paslaugų suaugusiems asmenims su proto ir/ar psichikos negalia, todėl įgyvendinant Projektą siekiama Tauragės rajono savivaldybėje sukurti sąlygas, reikalingas veiksmingam ir tvariam perėjimui nuo institucinės globos prie bendruomenėje teikiamų apgyvendinimo ir užimtumo paslaugų, kurios skatintų paslaugos gavėjų savarankiškumą ir visapusišką dalyvavimą bendruomenėje.Projekto metu numatoma plėtoti bendruomeninių apgyvendinimo paslaugų infrastruktūrą, 40 vietų specializuotos slaugos ir socialinės globos paslaugų teikimui pritaikant dalį esamo Adakavo socialinių paslaugų namų pastato, esančio J. Adakauskio g. 1, Adakavo k., Skaudvilės sen., Tauragės raj. (pastato unikalus Nr. 7787-2000-1019), pastatant 3 grupinio gyvenimo namus (po 10 vietų kiekviename) ir 1 savarankiško gyvenimo namus (10 vietų) asmenims, turintiems proto ir (ar) psichikos negalią, panaudos teise valdomuose valstybinės žemės sklypuose Tauragės mieste (Rydštato g. 15 ir Saulės g. 34) ir Skaudvilėje (Mechanizatorių g. 14 ir Tauragės g. 58), įsigyjant 1 butą Tauragės mieste ir pritaikant jį apsaugoto būsto veiklai (4 vietos) bei įkuriant socialines dirbtuves tikslinės grupės asmenų užimtumui adresu Prezidento g. 21, Tauragėje.


Dirbkime kartu su romais - naujos darbo galimybės ir iššūkiai

Projekto tikslas yra teikti integracijos į darbo rinką paslaugas Romų bendruomenės nariams, siekiant išvengti jų socialinės atskirties, sudarant  sąlygas įsitraukti į darbo rinką, skatinti motyvaciją dirbti ir, naudojant inovatyvias karjeros ugdymo priemones, sudaryti sąlygas įgyti ir kelti kvalifikaciją, įsitvirtinti ir dalyvauti visuomenės gyvenime bei formuoti teigiamą požiūrį į romų bendruomenę, naikinti stereotipus, keisti darbdavio – darbuotojo santykius įdarbinant romus. Projekte bus derinamos veiklos, skirtos  įgyti formalų ir neformalų Romams adaptuotą profesinį mokymą bei atlikti praktiką darbo vietoje su mentoriumi pagal pasirinktas ir detaliai aptartas su socialiniais darbuotojais ir jų padėjėjais, profesijas ar amatus, aprašytus individualiuose asmens karjeros planuose. Projektas teiks prioritetą paramai ir tarpininkavimui įsidarbinant, verslo įmonių-partnerių paieškai ir telkimui bei neigiamų stereotipų laužymui visusmenėje ir pačioje Romų bendruomenėje.


Sveikatos priežiūros kokybės ir prieinamumo gerinimas Nacionaliniame vėžio institute, diegiant inovatyvias technologijas

Projektas skirtas sveikatos priežiūros kokybei ir prieinamumui tikslinėms gyventojų grupėms bei kitų Lietuvos savivaldybių gyventojams gerinti Nacionaliname vėžio institute, diegiant inovatyvias technologijas. Šio projekto metu bus įsigyjama: 1) Magnetinio rezonanso tomografo ir ultragarso (MRT/UG) vaizdų tapatinimo (suliejimo) sistema intervencinių procedūrų kontrolei su vienu davikliu; 2) Tracheolaringinės aukšto dažnio ventiliacijos sistemos endobronchinėms tracheolaringinėms operacijoms  Įgyvendinus projektą bus įdiegta unikali, inovatyvi Lietuvoje iki šiol nenaudota laringo-tracheobronchinė sistema operacijoms, kuri įgalins saugiau ir patikimiau atlikti operacijas ir gydyti ligonius su sunkia kvėpavimo patologija, bei inovatyvios ultragarso MRT/UG vaizdų tapatinimo sistemos pagalba pradėti taikyti konceptualiai naują židininį (fokalinį) mažai invazinį prostatos vėžio gydymą Lietuvoje.Tikslinių teritorijų gyventojų grupėms ir kitų Lietuvos savivaldybių gyventojams bus sudarytos sąlygos gauti savalaikes bei kokybiškas asmens sveikatos priežiūros paslaugas.  Tikimąsi, kad sumažės sveikatos priežiūros paslaugų kaštai (laiko, išlaidų už suteiktas paslaugas) dėl pakartotinių procedūrų atlikimo, o tai sumažintų pacientų laukimo eiles atitinkamoms sveikatos priežiūros paslaugoms teikti.


Galvos smegenų kraujotakos ligų diagnostikos ir gydymo paslaugų prieinamumo ir kokybės gerinimas VšĮ Respublikinėje Panevėžio ligoninėje

Viešoji įstaiga Respublikinė Panevėžio ligoninė

Projekto tikslas - mažinti Panevėžio apskrities tikslinių ir kitų savivaldybių gyventojų sergamumą ir pirmalaikį mirtingumą nuo galvos smegenų kraujotakos ligų, prisidedant prie efektyvaus integruotos sveikatos priežiūros modelio plėtojimo, sudarant prielaidas mažinti sveikatos priežiūros netolygumus ir įmanomas pasiekti  nuperkant naują medicininę įrangą. Šiuo metu ligoninėje esanti infrastruktūra paslaugoms teikti yra nepilnai sukomplektuota, turima įranga pasenusi, neurologiniuose skyriuose įrangos nepakanka, o teikiamų galvos smegenų kraujotakos ir gydymo paslaugų paklausa auga ir ženkliai viršija pasiūlą, todėl projekto metu bus įsigyjamas medicininės įrangos komplektas, būtinas teikti kokybiškas insulto gydymo paslaugas.Projekto tikslinė grupė yra Panevėžio apskrities gyventojai, gydomi ligoninėje dėl galvos smegenų kraujotakos ligų. Šis projektas leistų suteikti kokybiškesnes ir labiau prieinamas paslaugas Panevėžio apskrities gyventojams sergantiems galvos smegenų kraujotakos ligomis.


Raseinių rajono savivaldybės administracija

Projekto „Raseinių rajono savivaldybėje 2016-2019 m. kompleksiškai teikiamų paslaugų šeimai projektas“ (toliau - projektas). Įgyvendinant projektą kartu su partneriais šeimoms bus teikiamos šios paslaugos: informavimas ir konsultavimas, pozityvios tėvystės mokymai, psichosocialinė pagalba, šeimos įgūdžių ugdymo ir sociokultūrinės paslaugos, vaikų priežiūros paslaugos. Bendruomeninių šeimos namų funkcijas  atliks VšĮ Raseinių socialinių paslaugų centras. Projekto tikslinė grupė šeima - LR piliečiai ir nuolat Raseinių rajone gyvenantys asmenys. Numatoma, kad kompleksines socialines paslaugas gaus 400 tikslinės grupės asmenų.
Projekto metu teikiamos paslaugos įgalins šeimą spręsti krizines situacijas, bus plėtojamos galimybės gauti kokybiškas vaikų priežiūros paslaugas gerinant šeimos ir darbo įsipareigojimų derinimą, vykdoma prevencinė veikla bendruomenėse.


Socialinio būsto fondo plėtra įsigyjant butus

Telšių rajono savivaldybės administracija

Projektu siekiama prisidėti prie Telšių rajono savivaldybės socialinio būsto fondo plėtros. Įgyvendinant projektą planuojamas vieno, dviejų, trijų kambarių butų pirkimas Telšių ir Varnių miestuose, Tryškių ir Luokės miesteliuose – iš viso bus nupirkti 59 socialiniai būstai. Numatoma, kad į vieno kambario butus galima bus patalpinti šeimas, susidedančias iš 1 ir 2 asmenų, į dviejų kambarių butus – iš 2, 3 arba 4 asmenų (pagal poreikį), į trijų – iš 4 ir daugiau asmenų. Todėl asmenys į perkamus socialinius butus galės patekti iš visų Telšių rajono savivaldybės sąrašuose esančių eilių. Tokiu būdu bus padidintas socialinio būsto fondas ir būstai galės būti išnuomojami pažeidžiamiausioms, mažas pajamas gaunančių Telšių r. sav. gyventojų grupėms. Neįgaliesiems skirti butai planuojami pirkti daugiabučių gyvenamųjų pastatų 1 a., tačiau Telšių rajono savivaldybės eilėje nėra neįgaliųjų, kurie turėtų judėjimo negalią. Jei keliant asmenis (šeimas) į nupirktus socialinius butus, atsirastų poreikis pritaikyti jį neįgaliųjų poreikiams, Telšių rajono savivaldybė šias išlaidas dengtų iš savivaldybės biudžeto.


Smulkiadispersinių maisto matricų sukūrimas, pritaikant alternatyvius augalinius baltymus ir funkcionaliuosius ingredientus

Pasaulinėje rinkoje didėja baltyminių produktų iš augalų poreikis kaip alternatyva tradiciniams baltymų šaltiniams mitybos racionuose iš gyvūninių žaliavų. Įvairių vartotojų grupių tarpe, ypač jaunesnio amžiaus, atsiranda poreikis kaip alternatyvą gyvūnininės kilmės baltymams vartoti augalinius baltymus iš ankštinių kultūrų. Viena iš priežasčių, kodėl tokie produktai sunkiai atsiranda rinkoje yra natūralios kilmės žaliavų neatsparumas technologiniams veiksniams, tokiems kaip temperatūrinis apdorojimas būtinas pasiekti pageidaujamus saugos rodiklius. Šio projekto tikslas yra atliekant mokslinius tyrimus, parinkti ir pritaikyti alternatyvius augalinius baltymus ir funkcionaliuosius ingredientus smulkiadispersinių maisto matricų sukūrimui. Įgyvendinus projektą planuojama sukurti inovatyvų smulkiadipersinio baltyminio produkto maketą.


"Mes esame reikalingi vieni kitiems"

Asmenų su negalia socialinis užimtumas, fizinis aktyvumas – vienas pagrindinių neįgaliųjų integracijos į visuomenę rodiklis. Varėnoje šios tikslinės grupės asmenys neturi sąlygų užsiimti taisyklinga fizine veikla. Visa tai sąlygoja neįgalių gyventojų neįsitraukimą į bendruomenės gyvenimą,  didina  socialinę atskirtį ir susvetimėjimą. Projektas "Mes esame reikalingi vieni kitiems" prisidės prie bendruomenės inicijuojamos veiklos, skirtos neįgaliųjų asmenų socialinei atskirčiai mažinti – psichosocialinės, sociokultūrinės paslaugos vykdymo.  Projekto tikslas - didinti Varėnos miesto neįgalių asmenų socialinę  integraciją per fizinio aktyvumo veiklas. Bendradarbiaujant su partneriais – Neįgaliųjų draugija ir bendrija „Viltis“   ketinama įgyvendinti šias veiklas skirtas neįgaliesiems asmenims:• Pritaikytos treniruoklių salės įrengimas;• Organizuojami renginiai, seminarai;• Taisyklingo fizinio aktyvumo apmokymai baseine ir treniruoklių salėje;• Sporto stovyklos organizavimas.Įgyvendinus projektą bus pasiekta ši pridėtinė vertė:• Padidės Varėnos sporto centro patrauklumas neįgaliesiems asmenims;• Pagerės Varėnos miesto neįgaliųjų asmenų gyvenimo kokybė;• Padidės  neįgaliesiems organizuojamų renginių ir išvykų  skaičius;• Pagerintos sąlygos neįgaliųjų laisvalaikio ir poilsio veiklai, socialinės veiklos plėtrai.


Projektu bus įgyvendinama 2014–2020 m. Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonė Nr. 08.4.2-ESFA-V-617 „Specialistų pritraukimas sveikatos netolygumams mažinti“. Projekto esmė – pritraukti jaunus specialistus į tas asmens sveikatos priežiūros įstaigas, esančias tikslinėse teritorijose, kuriose atitinkamos srities specialistų trūksta labiausiai. Projekto pagrindinė veikla – Tikslinių rezidentūros studijų finansavimas. Vykdant Projekto veiklas bus siekiama mažinti netolygumus regionuose, kuriuose itin aukštas sergamumas širdies ir kraujagyslių ligomis, cerebrovaskulinėmis ligomis, o taip pat bus siekiama stiprinti tuberkuliozės kontrolę, neapsiribojant konkrečiomis tikslinėmis savivaldybėmis. Projekto įgyvendinimo trukmė: 60 mėn. Projekto partneriai - į tikslines teritorijas patenkančios savivaldybės, kurios nori priimti jaunus gydytojus, gali pasiūlyti jiems optimalias darbo ir, jei yra galimybė, socialinio aprūpinimo sąlygas, kuriose konkrečių specialistų faktiškai trūksta arba, dėl garbaus dirbančiųjų specialistų amžiaus – 60 ir daugiau metų, jų pristigs greitu laiku.Numatoma, kad Projekto veiklose dalyvaus ne mažiau 34 asmenys (rezidentai), iš kurių ne mažiau 85 proc. pilnai baigs rezidentūros studijas.


Šakių rajono savivaldybės visuomenės sveikatos biuras

Šakių rajono savivaldybės 2011-2017 metų plėtros strateginiame plane numatytas konkretus uždavinys, susijęs su sveikos gyvensenos skatinimu Šakių rajono savivaldybėje: formuoti rajono gyventojų sveikos gyvensenos ir sveikatos apsaugos nuostatas. Uždaviniui įgyvendinti numatytos trys priemonės: vykdyti ligų prevenciją, plėtoti visuomenės sveikatos biurą ir įgyvendinti sveikos gyvensenos skatinimo Šakių rajone projektus. Atlikus Šakių rajono savivaldybės gyventojų sveikatos būklės analizę: įvertinus trejų paskutinių metų savivaldybės gyventojų sveikatos būklę charakterizuojančių rodiklių kitimo tendencijas bei išanalizavus sveikatos srities teisinę aplinką, galima daryti išvadą, kad Šakių rajono savivaldybės gyventojams nepakanka informacijos apie sveiką gyvenimo būdą ir sveikos gyvensenos principus, trūksta vieningos sveiką gyvenseną skatinančios programos. Išanalizavus visus rodiklius, buvo nustatyta projekto tikslinė grupė, pagal opiausias Šakių rajono gyventojų sveikatos problemas: širdies ir kraujagyslių ligos, vėžiniai susirgimai ir didelis traumų skaičius. Siekiant sumažinti šiuos rodiklius, bus įgyvendinamas „Sveikos gyvensenos skatinimas Šakių rajone“ projektas. Projektu bus siekiama padidinti Šakių rajono savivaldybės gyventojų sveikatos raštingumo lygį ir suformuoti pozityvius jų sveikatos elgsenos pokyčius, sukuriant produktyvią sveikos gyvensenos aplinką bei ugdant fiziškai aktyvius ir sveikus gyventojus, sąmoningai suvokiančius sveikos gyvensenos svarbą. Projekto metu tikslinių grupių asmenims bus organizuojami informaciniai ir šviečiamieji renginiai, mokymai, seminarai, veiksmai, skirti tiesiogiai informuoti, šviesti tikslinių grupių asmenis sveikatos išsaugojimo ir stiprinimo, ligų prevencijos bei kontrolės temomis, formuoti jų sveikos gyvensenos vertybines nuostatas, sveikatos raštingumo įgūdžius ir skleisti gerąją patirtį.


Skubios apsinuodijimų laboratorinės diagnostikos efektyvumo gerinimas ir kompleksiškumo užtikrinimas

Nacionalinė visuomenės sveikatos priežiūros laboratorija

Projektu bus siekiama prisidėti prie Lietuvos gyventojų pirmalaikio mirtingumo nuo išorinių priežasčių mažinimo ir kuo greičiau grąžinti žmones į aktyvų gyvenimą, didinant pagalbos nukentėjusiems nuo apsinuodijimų efektyvumą, užtikrinant jos suteikimą laiku ir siekiant išvengti arba sumažinti neigiamas pasekmes. Projekto tikslui įgyvendinti iškeltas uždavinys – užtikrinti visoje Lietuvos Respublikos teritorijoje operatyvų nuodingų organinių medžiagų, psichoaktyviųjų medžiagų ir metalų koncentracijos nustatymą žmogaus biologinėse terpėse. Įgyvendinus projektą bus modernizuota Projekto vykdytojo įstaigos infrastruktūra: įsigyta ir įdiegta šiuolaikinius apsinuodijimų diagnostikos poreikius atitinkanti laboratorinė diagnostikos įranga, įsigytas specialus automobilis, skirtas iš visos šalies paimtų žmogaus biologinių terpių mėginių saugiam transportavimui į projekto vykdytojo laboratoriją visą parą, Lietuvoje bus pradėti vykdyti išsamūs nuodingų organinių medžiagų, psichoaktyviųjų medžiagų ir metalų koncentracijos nustatymo žmogaus biologinėse terpėse tyrimai.


Gyvenamųjų namų kvartalų kompleksinis sutvarkymas Jurbarko mieste

Jurbarko rajono savivaldybės administracija

Projekto objektas – gyvenamojo kvartalo tarp P. Cvirkos, K. Donelaičio, Vytauto Didžiojo ir Dariaus ir Girėno gatvių kiemų teritorija, kuri yra miesto centro viešųjų erdvių ir infrastruktūros dalis. Projekte numatyta praplatinti įvažiavimus-pravažiavimus į kvartalo kiemus, maksimaliai praplėsti automobilių parkavimo aikšteles, pritaikant ir žmonių su negalia poreikiams automobilių stovėjimo vietas, pakoreguoti ir rekonstruoti pėsčiųjų takus (šaligatvius) ir pritaikyti neįgaliųjų poreikiams, kad jie galėtų laisvai judėti, įrengti įvairaus amžiaus grupių vaikų žaidimo bei pagyvenusių žmonių poilsio aikšteles bei visą teritoriją papildomai apželdinti, įrengti gėlynus, gatvių apšvietimą, mažosios architektūros elementus.Tikimasi, kad įgyvendintas projektas padidins gyvenamosios aplinkos patrauklumą Jurbarko mieste bei prisidės prie palankių sąlygų sudarymo verslo plėtrai ir kūrimui ar (ir) paslaugų sektoriaus vystymuisi.


Joniškio kultūros centro modernizavimas

Projekto ,,Joniškio kultūros centro modernizavimas“ metu ketinama pagerinti Joniškio kultūros centro teikiamų kultūros paslaugų kokybę ir padidinti jų įvairovę, taip išlaikant esamus bei skatinant papildomus lankytojų srautus. Įgyvendinus projektą bus užbaigti Joniškio kultūros centro pastato modernizavimo darbai, sumontuota Joniškio kultūros centro pagrindinės žiūrovų salės ir scenos įranga, baldai. Sukurta infrastruktūra bus pritaikyta neįgaliųjų poreikiams. Įgyvendinus projektą kultūros centre bus organizuojama daugiau profesionalaus meno renginių, taip pat planuojama rengti naujus renginius, kurie dėl blogos infrastruktūros būklės, negalėjo būti rengiami.


UAB „Light forms“ investicijos į gamybos darbuotojų kvalifikacijos tobulinimą

UAB "Light forms" yra Jungtinėje Karalystėje nuo 2008 m. veikiančios įmonės įsteigta įmonė. Lietuvoje UAB "Light forms" pradėjo veikti 2020 m. pabaigoje, įmonės pagrindinė veikla yra elektros apšvietimo įrangos gamyba. Įmonės produkcija išsiskiria itin aukšta kokybe, nestandartiniais dydžiais bei sprendimais. Produkcija skirta biurams, mokykloms, sveikatos apsaugos įstaigoms, reakreacinės paskirties vietoms.Projekto veiklų įgyvendinimo metu planuojami individualūs gamyklos darbininkų mokymai pameistrystės forma, nes taip geriausiai galima perduoti turimas žinias bei matyti kaip apmokomas asmuo jas pritaiko.Projekto veiklų įgyvendinimo metu planuojama apmokyti suvirintojus, surinkėjui, gamybos darbuotojus, operatorius, sandėlio darbuotojus, gaminių testuotojus. Planuojama apmokyti 65 darbuotojus.Projekto įgyvendinimas prisidės prie Investicijų skatinimo ir pramonės plėtros 2014-2020 metų Programos pirmojo tikslo "Didinti tiesiogines investicijas į gamybos ir paslaugų sektorius" ir trečiojo Programos tikslo "Aprūpinti Lietuvos verslą konkurencingais žmogiškaisiais ištekliais".


Komunalinių atliekų infrastruktūros plėtra Kauno rajono savivaldybėje

Kauno rajono savivaldybės administracija

Kauno rajono savivaldybėje šiuo metu atskirai surenkamos mišrios komunalinės atliekos, didelių gabaritų atliekos, elektros ir elektroninės įrangos atliekos, statybos ir griovimo atliekos, buityje susidarančios pavojingos atliekos, antrinės žaliavos – popierius ir kartonas, stiklas, plastikas, metalas, įskaitant ir pakuočių atliekas, bei tekstilės atliekos.Mišrios komunalinės ir antrinių žaliavų atliekos surenkamos antžeminėse atliekų surinkimo aikštelėse. Didžioji dauguma šių aikštelių įrengtos tarp gyvenamųjų namų, prie didžiųjų prekybos centrų, kitose žmonių susibūrimo vietose. Taip išdėstyta atliekų surinkimo infrastruktūra yra nepatogi ir sunkiai prieinama tiek gyventojams, tiek atliekų tvarkytojams. Konteineriai nuolat kenčia nuo neigiamo aplinkos poveikio, dėl nelygios dangos yra laisvai išjudinami, gadinama jų danga. Nusidėvėję konteineriai dažnai paliekami atviri ar dėl pažeidimų tampa nesandarūs ir gyvūnai, bei vėjas išnešioja juose sukauptas atliekas į aplinką.Esama atliekų tvarkymo infrastruktūra yra nusidėvėjusi ir pilnai neatitinkanti gyventojų poreikių. Savivaldybė turimais finansiniais resursais iki šiol buvo pajėgi įsigyti tik dalį naujų konteinerių. Tuo tarpu, visos infrastruktūros modernizavimas reikalautų daug didesnių investicijų. Dėl lėšų trūkumo nėra sukurta reikiama atliekų tvarkymo infrastruktūra ir pasiekiami reikšmingi pokyčiai rūšiuojamojo atliekų surinkimo srityje. Kai kurias šiuo metu eksploatuojamas aikšteles, siekiant optimalių rezultatų, reikėtų likviduoti ir įrengti naujas, kitas – atnaujinti. Šių aikštelių išdėstymo patogumas gyventojų atžvilgiu turės tiesioginės įtakos antrinių žaliavų rūšiavimui, bei šių atliekų kiekio mažinimui sąvartynuose, nuo ko tiesiogiai priklauso komunalinių atliekų tvarkymo paslaugų kainos.Tikimasi, kad įgyvendinus projektą sutvarkius bei atnaujinus esamas konteinerių aikšteles bus pagerintas bendras gyventojų gyvenamosios bei darbinės aplinkos patrauklumas, pagerintas atliekų rūšiavimo aikštelių pasiek


Panevėžio miesto vietos veiklos grupės vietos plėtros strategijos įgyvendinimo administravimas

Panevėžio miesto socialinių ir ekonominių problemų sprendimui, Panevėžio vietos veiklos grupė parengė Panevėžio miesto vietos veiklos grupės vietos plėtros strategiją (toliau-Strategiją).  Strategijoje iškelti du tikslai: 1. Mažinti Strategijos įgyvendinimo teritorijos gyventojų socialinę atskirtį, pasitelkiant vietos bendruomenę.2. Gerinti darbingų gyventojų padėtį darbo rinkoje, sudarant palankias sąlygas verslo pradžiai.Strategija  LR vidaus reikalų ministro įsakymu (Nr. 1V-947, 2016-12-28) buvo įtraukta į patvirtintą siūlomų finansuoti vietos plėtros strategijų sąrašą. Strategijai įgyvendinti skirta 601820 eurų Europos Sajungos ir valstybės biudžeto lėšų. Šio projekto tikslas - sudaryti palankias sąlygas Panevėžio miesto vietos veiklos grupės vietos plėtros strategijos įgyvendinimui. Numatomos veiklos:--Mokymų būsimiems pareiškėjams bei projektų vykdytojams organizavimas; - Mokymų Panevėžio vietos veiklos grupės (projekto) darbuotojams ir valdymo organų nariams organizavimas, gerosios bendradarbiavimo patirties pasidalijimas; - Strategijos įgyvendinimui administruoti reikalingų procedūrų parengimas; - Vietos plėtros projektinių pasiūlymų vertinimas, atranka, konsultavimas ir projektų sąrašų sudarymas; - Strategijos įgyvendinimo stebėsena, vertinimas ir atnaujinimas; - Vietos bendruomenės informavimas.Laukiamas rezultatas - sėkmingai įgyvendinta VVG strategija, sudarytos finansinės ir kitos galimybės administruoti Strategijos įgyvendinimą, pakelti  VVG (projekto) darbuotojų ir valdymo organų narių bei vietos plėtros projektų rengėjų ir vykdytojų kvalifikaciją, bendruomeniškumo suvokimo lygį. Kiti projekto rezultatai: „Mokymuose dalyvavę vietos plėtros projektų rengėjų ir vykdytojų atstovai“-ne mažiau-90,  „Parengti vietos plėtros strategijoms įgyvendinti skirtų projektų sąrašai“- ne mažiau-7,  „Parengtos vietos plėtros strategijų įgyvendinimo ataskaitos“-7.


Vilniaus universiteto Medicinos fakulteto Mokslo centro sukūrimas

Projektu numatoma Santaros medicinos mietelyje sukurti Vilniaus universiteto Medicinos fakulteto Mokslo centrą, skirtą biomedicinos mokslinių tyrimų, studijų ir technologinės plėtros reikmėms ir prisidedantį prie sumanios specializacijos krypties „Sveikatos technologijos ir biotechnologijos“ prioritetų  įgyvendinimo. Planuojama sukurti infrastruktūra - tai aukščiausio lygio eksperimentinio biomedicinos mokslo keliamus technologinius reikalavimus atitinkančių ir inovatyviam studijų procesui vykdyti reikalingų darinių kompleksas. Sukurtas centras paskatins ir įgalins sutelkti biomedicinos mokslo potencialą „Santaros” slėnyje, konsoliduojant jame esamą ir kuriamą MTEP infrastruktūrą, sustiprinant mokslo, studijų ir verslo sąveiką bei šios sąveikos rezultatais didinant sveikatos apsaugos sistemos efektyvumą ir medicinos sektoriaus konkurencingumą.Sukūrus ir įveiklinus centrą padidės mokslinės veiklos efektyvumas – tarpdisciplininių ir tarpdalykinių tyrimų pagal nacionalines ir tarptautines programas apimtis, publikacijų ir citavimų skaičius, suaktyvės žinių ir technologijų perdavimo praktikon ir komercinimo veiklos. Bus pagerintas biomedicinos srities specialistų ruošimo laboratorinis-eksperimentinis ir praktinis parengimas profesiniam darbui.


Tvaresnių didesnės pridėtinės vertės antimikrobinėmis savybėmis pasižyminčių pašarų žaliavų (bio)technologijos prototipas (SUSFEETECH)

Projekto „Tvaresnių didesnės pridėtinės vertės antimikrobinėmis savybėmis pasižyminčių pašarų žaliavų (bio)technologijos prototipas“ (SUSFEETECH) tikslas - atlikti pašarų žaliavų prototipo demonstravimą ir metagenominiais bei in situ tyrimais pagrįsti sukurtų pašarų žaliavų poveikį žemės ūkio gyvūnams, tuo siekiant efektyvesnio sukurtų saugių produktų komercializavimo, išskirtinį dėmesį skiriant mikotoksinų mažinimo strategijai perdirbamuose grūdų produktuose. Projekto SUSFEETECH MTEP rezultato parengties komercinimui etapas yra 7 – t.y., esamos žinios bus pritaikytos imituojant realias sąlygas – bus vykdomas prototipo (bandomosios versijos) demonstravimas. Nors ir sukurtos pašarų žaliavos, pagal daugelį standartiškai analizuojamų in vitro ir in vivo rodiklių parodė teigiamą poveikį žemės ūkio gyvūnų produktyvumui ir sveikatingumui, tačiau jų veikimo mechanizmas iki galo nebuvo išaiškintas. Tikslui pasiekti bus atlikti in situ bei bandomųjų gyvūnų, šeriamų sukurtomis ir pagamintomis realiomis gamybinėmis sąlygomis, pašarų žaliavomis, metagenominiai virškinimo trakto pokyčių tyrimai. Pastarieji leis išsamiau paaiškinti teigiamą sukurtų produktų veikimo mechanizmą ir suteikts daugiau konkurencingumo sukurtiems produktams, įvedant juos į vietines bei tarpautines rinkas. SUSFEETECH ypatybės yra saugios ir tvarios gamybos principais pagrįsta efektyvi technologija, t.y., saugus ir efektyvus šalutinių maisto pramonės produktų valorizavimas bei išsamus mokslinis sukurtų produktų veikimo mechanizmo pagrindimas, sudarantis sąlygas realios ekonominės naudos žemės ūkiui bei plačiajai visuomenei gavimui. Šių prototipų įdiegimas gamyboje ir efektyvus jų komercializavimas prisidėtų prie klimato kaitos mažinimo problemų sprendimo, taip pat atsirastų niša perspektyvių mokslininkų integravimui į žemės ūkio plėtrą – šią sritį pristatant, kaip naują galimybę, gyvūnų sveikatingumo ir produktyvumo užtikrinimui, remiantis tvarios gamybos principais ir giliais moksliniai tyrimais.


Kompleksinė pagalba Joniškio rajono šeimoms

Įgyvendinant projekto veiklas, bus teikiamos kompleksinės paslaugos Joniškio rajono šeimoms ir jų vaikams: pozityvios tėvystės mokymai, psichosocialinė pagalba, šeimos įgūdžių ugdymas ir sociokultūrinės paslaugos, pavėžėjimo paslaugos, asmeninio asistento paslauga, potencialios tikslinės grupės informavimas, konsultavimas apie kompleksiškai teikiamas paslaugas šeimai, įtraukimo į paslaugas priemonių vykdymas, tikslinių grupių informavimas apie kitas aktualias savivaldybėje teikiamas paslaugas, vykdomas programas. Siekiant paslaugas teikti kompleksiškai bus įsteigti Bendruomeniniai šeimos namai, kuriuose paslaugų teikimas bus organizuojamas „vieno langelio“ principu. Bus vykdomi individualūs ir grupiniai pozityvios tėvystės mokymai šeimoms, stokojančioms tėvystės įgūdžių. Asmenims, susiduriantiems su psichosocialinėmis problemomis, smurto aukoms, smurtautojams, smurtą patiriantiems ar linkusiems smurtauti ir/ar elgesio ir emocijų sutrikimų turintiems vaikams  bus teikiama psichosocialinė pagalba. Vaikų ir tėvų santykiams atstatyti ar iškilusiems konfliktams spręsti, tėvų tarpusavio ginčams dėl vaikų auklėjimo ar bendravimo su vaikais, vaikų išlaikymo,  skyrybų, santykių su kitais šeimos nariais, artimaisiais , giminaičiais ar kaimynais sprendimui bus vykdoma mediacija. Šeimos įgūdžių ugdymo ir sociokultūrinės paslaugos skirtos šeimos įgūdžiams ugdyti ir palaikyti. Projekto metu bus teikiamos pavežėjimo ir asmeninio asistento paslaugos. Paslaugos bus suteiktos 802 asmenims. Projektą numatoma viešinti spaudoje, lankstinukuose, plakatuose, interneto svetainėse.


Darbuotojo darbo užmokesčio išlaidų dalies kompensavimas

Darbo užmokesčio išlaidų dalies kompensacija darbdaviams, įdarbinantiems su sunkumais darbo rinkoje susiduriančius asmenis: pirmą kartą įsidarbinančius asmenis nuo 18 iki 29 metų ir (ar) vyresnius nei 54 metų asmenis, kurie iki įsidarbinimo pas paraišką INVEGAI pateikusį darbdavį ne mažiau kaip 6 mėnesius (nepertraukiamai) neturėjo darbo pagal darbo sutartį ir neturėjo valstybės tarnautojo statuso


Šalčininkų kultūros centro modernizavimas

Šalčininkų rajono savivaldybės administracija

Šalčininkų kultūros centre trūksta laisvalaikio užimtumo veiklų, be to, kultūros centro aplinka nėra patraukli dalyviams, nepakankama paslaugų įvairovė bei kokybė. Pagrindinė šią problema lemianti priežastis yra prasta kultūros centro infrastruktūros būklė: šokių salės grindų danga, sienos nėra pritaikytos šokių, teatro veikloms; neįrengti persirengimo kambariai; nėra veikiančios ventiliacijos; sanitariniai mazgai nusidėvėję bei nėra pritaikyti žmonėms, turintiems judėjimo negalią.Projektu siekiama pagerinti kultūros centro teikiamų paslaugų kokybę, padidinti jų įvairovę bei užtikrinti kultūrinių paslaugų prieinamumą išlaikant  esamus bei skatinant papildomus lankytojų srautus.Įgyvendinus projektą bus sutvarkyta choreografijos salė bei kitos patalpos, kurios  sudarys galimybes vykdyti naujas, iki šiol kultūros centre neorganizuotas veiklas (šokių, teatro renginius, gimnastikos užsiėmimus, kolektyvų šventes, konkursus, atviras pamokas, seminarus, kamerinius pasirodymus).


Savarankiško gyvenimo namų steigimas Rietave

Projektu numatoma modernizuoti Rietavo socialinių paslaugų centrą, įkuriant naują padalinį – Savarankiško gyvenimo namus. Projekto įgyvendinimo metu atliekamas dalies pastato, adresu Plungės g. 18-1, Rietavas, kapitalinis remontas. Atnaujintose patalpose bus įrengti 5 butai, iš jų: 4 butai vieno kambario ir 1 butas trijų kambarių.Po projekto įgyvendinimo naujai įkurtuose 5-ių vietų savarankiško gyvenimo namuose bus teikiamos socialinės paslaugos senyvo amžiaus asmenims, neįgaliems (išskyrus turinčius proto ir (ar) psichikos negalią) asmenims, socialinės rizikos asmenims ir jų šeimoms.


Kompleksinis Švenčionių m. daugiabučių gyvenamųjų namų kvartalo, esančio tarp Taikos ir Švenčionėlių gatvių sutvarkymas

Švenčionių rajono savivaldybės administracija

Projektu siekiama kompleksiškai sutvarkyti Švenčionių miesto daugiabučių gyvenamųjų namų kvartalą, esantį tarp Taikos ir Švenčionėlių gatvių teritorijos bei atnaujinti viešąją erdvę.  Kvartale planuojama sutvarkyti privažiavimo kelius, automobilių stovėjimo aikšteles, vaikų žaidimų ir poilsio aikšteles, įrengti sporto įrenginius skirtus bendruomenės poreikių tenkinimui, mažąją architektūrą. Taip pat numatoma atlikti apšvietimo sistemos atnaujinimo darbus, atnaujinti pėsčiųjų takus ir įrengti šaligatvius, atnaujinti privažiavimus ir automobilių stovėjimo aikšteles daugiabučių namų kiemuose.  Tikimasi, kad projekto metu sukurta funkcionali ir patraukli viešoji infrastruktūra tiesiogiai prisidės prie vietos gyventojų gyvenimo sąlygų gerinimo, gerės viso miesto estetinis vaizdas, gyventojai turės galimybę geriau išnaudoti miesto teritoriją kasdieniniams gyvenimo poreikiams tenkinti.


Pėsčiųjų ir dviračių takų plėtra Šalčininkų rajone

Šalčininkų miestas neturi vietinio viešojo transporto sistemos, todėl daugiau naudojamasi asmeniniais automobiliais, tuo pačiu didina neigiamą poveikį aplinkai. Susisiekimo problemas lemia nepakankamai išvystyta pėsčiųjų ir dviračių takų infrastruktūra. Įrengti taką – modernus būdas spęsti miesto transporto sistemos problemas, naujai nutiestas pėsčiųjų ir dviračių takas susijungs su Šalčininkų mieste esančiais takais. Inicijuojamas projektas labai svarbus, nes naujas takas skirtas privažiavimui prie gyvenamųjų namų, rekreacinių zonų, o taip pat šalia tako įsikūrusioms įstaigoms, verslo subjektams. Bendras pėsčiųjų ir dviračių tako ilgis sieks apie 1,335 km., 2,5 m. pločio. Įgyvendinus projektą bus sudarytos patogios eismo sąlygos Šalčininkų gyventojams dviračiais bei pėsčiomis. Įrengiant pėsčiųjų ir dviračių taką bus vadovaujamasi Pėsčiųjų ir dviračių takų projektavimo rekomendacijomis R PDTP 12.


Paslaugų šeimai plėtojimas Kaišiadorių rajone

Projekto tikslas - sudaryti sąlygas Kaišiadorių rajono šeimoms gauti kompleksiškai teikiamas paslaugas, užtikrinant paslaugų prieinamumą kuo arčiau šeimos gyvenamosios vietos ir siekiant įgalinti šeimą įveikti iškilusius sunkumus, bei padėti stiprinti šeimos identitetą, teikti asmeninio asistento paslaugą neįgaliesiems.Projekto veiklos:1. Paslaugų šeimai teikimas:1.1. Paslaugų teikimo koordinavimas užtikrinant "vieno langelio" principą - besikreipiančiųjų į Bendruomeninius šeimos namus konsultavimas ir informavimas bei nukreipimas į atitinkamas projekto veiklas ir informacinių iniciatyvų organizavimas -  projekto tikslinės grupės ir visuomenės informavimas apie projektą, jo veiklas, naudą, rezultatus ir kt. naudojant įvairias viešinimo priemones. 1.2. Psichosocialinė pagalba - individualių ir grupinių psichosocialinių konsultacijų teikimas.1.3. Sociokultūrinės paslaugos - šeimų klubų užsiėmimų vykdymas ir stovyklų šeimoms organizavimas. 1.4. Pozityvios tėvystės mokymai - tėvystės įgūdžių lavinimas ir kursai nėščiosioms bei jų artimiesiems. 1.5. Asmeninio asistento paslaugos.Projekto tikslinė grupė - šeimos, tėvai, vaikai, nėščiosios, neįgalieji ir kiti asmenys, kuriems reikalinga kompleksinė ir kvalifikuota socialinė pagalba. Paslaugos bus prieinamos judėjimo, regos ar kitą negalią turintiems asmenims.


Ąžuolų ir Kreivosios gatvių teritorijų išnaudojimas įrengiant universalią daugiafunkcinę aikštę

Molėtų rajono savivaldybės administracija

Projekto tikslui pasiekti suplanuotas viešos Molėtų miesto erdvės ir jos prieigų sutvarkymas. Projekto metu bus įrengtas pėsčiųjų takas, „Skate“ parkas, universali vasaros žaidimų aikštelė, su galimybe žiemą įrengti čiuožyklą, automobilių parkavimo vietos, apšvietimas, mažoji architektūra. Teritorija  taps universalia  atvira daugiafunkcine aikšte, pritaikyta miesto gyventojų poreikiams bei miesto svečiams. Molėtų miesto ir rajono gyventojai bei lankytojai naudosis saugia ir šiuolaikinės visuomenės poreikius atitinkančia gyvenamąja aplinka, pagerės miesto estetinis vaizdas. Tokiu būdu tikimasi sukurti palankias sąlygas paslaugų sektoriui plėstis, sudaryti palankesnę investicinę aplinką, tuo prisidedant prie Molėtų miesto bei viso regiono gyventojų sukuriamos gyvenimo gerovės didinimo.


Bendrojo ugdymo tyrimų, vertinimo ir stebėsenos sistemos plėtra: mokinių pasiekimų vertinimas

Projektas, kaip ir visa priemonė „Švietimo vertinimo ir stebėsenos sistemų sukūrimas“, yra orientuotas į mokinių ugdymo pasiekimų gerinimą diegiant inovacijas ir skatinant pokyčius švietimo sistemoje. Projektu siekiama modernizuoti mokinių pasiekimų vertinimą, tobulinant vertinimo kriterijus, diegiant šiuolaikines technologijas, tobulinant pedagogų ir vadovų kompetencijas ir taip sudarant sąlygas kaupiamojo vertinimo sistemos kūrimui ir diegimui bei individualios mokinių pasiekimų pažangos stebėsenos plėtotei. Pagrindiniai projekto taikiniai – įvykdyti proveržį pereinant prie elektroninio vertinimo ir duomenų analizės sistemos (e-assessment) ir šalies mastu vertinamų mokinių pasiekimų, apimant visas bendrojo ugdymo pakopas (pradinį, pagrindinį ir vidurinį ugdymą), vertinimo susitarimų ir kriterijų išplėtojimas. Svarbus dėmesys bus skirtas formuojamojo ir sumuojamojo vertinimo dermės užtikrinimui, sumuojamojo vertinimo panaudojimo formuojamojo vertinimo tikslais plėtojimui.